cyanic-selkie/wikianc huggingface dataset:
കാർബോണിൽ ഗ്രൂപ്പ്
കാർബോണിൽ റെസൊണൻസ് കെമിസ്ട്രി
ഓക്സിജൻ കാർബണിനേക്കാൾ കൂടുതൽ ഇലക്ട്രോനെഗറ്റീവ് ആയതിനാൽ, കാർബൺ സംയുക്തങ്ങൾക്ക് പലപ്പോഴും റെസൊണൻസ് ഘടനകളുണ്ട്, അത് അവയുടെ പ്രതിപ്രവർത്തനത്തെ ക്ഷമതയെ ബാധിക്കുന്നു. ഈ ആപേക്ഷിക ഇലക്ട്രോനെഗറ്റീവിറ്റി കാർബണിൽ നിന്ന് ഇലക്ട്രോൺ സാന്ദ്രതയെ അകറ്റുന്നു. ഇത് ബോണ്ടിന്റെ ധ്രുവത വർദ്ധിപ്പിക്കുന്നു, ഇത് കാർബണിനെ ഒരു ഇലക്ട്രോഫൈൽ ആക്കുന്നു (അതായത് അല്പം പോസിറ്റീവ്). കാർബണിനെ ന്യൂക്ലിയോഫിലുകൾ (ഉദാ: സയനൈഡ് അയോൺ പോലെ നെഗറ്റീവ് ചാർജ്ജ് ചെയ്ത അയോണുകൾ ) അല്ലെങ്കിൽ മറ്റൊരു തന്മാത്രയുടെ നെഗറ്റീവ് ചാർജ്ജുള്ള ഭാഗം (ഉദാ. അമോണിയ തന്മാത്രയിലെ നൈട്രജന്റെ ഏക ജോഡി ഇലക്ട്രോണുകൾ) ആക്രമിക്കാം. പ്രതിപ്രവർത്തനത്തിന്റെ സമയം കാർബോണിൽ ഗ്രൂപ്പിലെ ഓക്സിജൻ-കാർബൺ ദ്വിബന്ധനം തകരുന്നു. അപ്പോൾ അവിടെ അഡീഷൻ രാസപ്രവർത്തനത്തം നടക്കുന്നു. ഈ പ്രതിപ്രവർത്തനത്തെ സങ്കലന-വിലോപന രാസപ്രവർത്തനം എന്നോ (ജല തന്മാത്ര പലപ്പോഴും നഷ്ടപ്പെടുന്നതിനാൽ) കണ്ടൻസേഷൻ രാസപ്രവർത്തനം എന്നോ. ഇലക്ട്രോനെഗറ്റീവ് ഓക്സിജനും ഒരു ഇലക്ട്രോഫിലുമായി പ്രതിപ്രവർത്തിക്കാൻ കഴിയും; ഉദാഹരണത്തിന് ഒരു അസിഡിക് ലായനിയിൽ അല്ലെങ്കിൽ ലൂയിസ് അമ്ലത്തിൽ സ്ഥിതി ചെയ്യുന്ന ഒരു പ്രോട്ടോൺ ഒരു ഓക്സോകാർബേനിയം അയോൺ ഉണ്ടാക്കുന്നു. ലഘുചിത്രം| ഒരു കാർബോണിൽ സംയുക്തം കാർബോണിൽ സംയുക്തങ്ങളിലെ ഓക്സിന്റെ ധ്രുവത നിമിത്തം മീഥേനിലേതു പോലുള്ള sp3 C-H ബന്ധങ്ങളേക്കാൾ അമ്ല സ്വഭാവം അതതു  ആൽഫാ ഹൈഡ്രജനു കൈവരാൻ കാരണമാകുന്നു  (ഏതാണ്ട് 10 30 തവണ കൂടുതൽ അസിഡിറ്റി). ഉദാഹരണത്തിന്, അസെറ്റാൽഡിഹൈഡിന്റെയും അസെറ്റോണിന്റെയും pKa മൂല്യങ്ങൾ 16.7 ഉം 19 ആണെന്നാലും,  മീഥെയ്നിന്റെ pKa  മൂല്യം ഏകദേശം 50 ആണ്. കാരണം ഒരു കാർബോണിൽ ഒരു ഈനോളിനൊപ്പം ടാട്ടോമെറിക് റെസൊണൻസിലാണ്. ശക്തിയേറിയ ക്ഷാരവുമായുള്ള ഈനോളിന്റെ ഡീപ്രോട്ടോണീകരണം ഈനോളേറ്റ് എന്ന സംയുക്തം രൂപപ്പെടാൻ കാരണമാകുന്നു. ഈനോളേറ്റ് ശക്തിയേറിയ ന്യൂക്ലിയോഫൈൽ ആയതിനാൽ അതിനു കാർബോണിൽ പോലുള്ള ഇലക്ട്രോഫൈലുകളെ ആൽക്കൈലീകരണം ചെയ്യുവാൻ സാധിക്കുന്നു
നൈട്രജൻ-കാർബൺ, കാർബൺ-ഓക്സിജൻ ബോണ്ടുകൾ തമ്മിലുള്ള ഉയർന്ന റെസോണെൻസ് സ്റ്റെബിലൈസേഷൻ കാരണം കാർബൺ കപ്ലിംഗുകളിൽ അമൈഡുകൾ ഏറ്റവും സ്ഥിരതയുള്ളവയാണ്.
സോഡിം ബോറോഹൈഡ്രൈഡ്, ലിഥിയം അലൂമിനിയം ഹൈഡ്രൈഡ് പോലുള്ള ഹൈഡ്രൈഡ് അഭികർമ്മകങ്ങൾ, ബേക്കേഴ്സ് യീസ്റ്റ്, ഉത്പ്രേരിത ഹൈഡ്രോജനീകരണം എന്നീ രീതികളവലംബിച്ചുകൊണ്ട് കാർബോണിൽ സംയുക്തങ്ങളെ നിരോക്സീകരിക്കാൻ സാധിക്കും. ഇത്തരം നിരോക്സീകരണ രീതികളിലൂടെ ആൽക്കഹോളുകൾ രൂപവത്കരിക്കപ്പെടുന്നു. ഇത്തരം പ്രവർത്തനത്തിലൂടെ കീറ്റോണുകൾ ദ്വിതീയ ആൽക്കഹോളുകളും ആൽഡിഹൈഡുകൾ, എസ്റ്റർ, കാർബോക്സിലിക് അമ്ലം എന്നിവ പ്രാഥമിക ആൽക്കഹോളുകളും നല്കുന്നു.
കാർബോണിൽ ആൽക്കൈലീകരണം
ഓർഗാനോലിഥിയം അഭികർമ്മകങ്ങൾ, ഗ്രിഗാർഡ് അഭികർമ്മകങ്ങൾ അല്ലെങ്കിൽ അസറ്റിലൈഡുകൾ പോലുള്ള ഓർഗാനോമെറ്റാലിക് സംയുക്തങ്ങൾ ഉപയോഗിച്ച് ന്യൂക്ലിയോഫിലിക് സങ്കലന പ്രതിപ്രവർത്തനങ്ങളിൽ കാർബോണിലുകൾ ആൽക്കൈലേറ്റ് ചെയ്യാവുന്നതാണ്. ആൽ‌ഡോൾ‌ പ്രതിപ്രവർത്തനങ്ങളിലേതുപോലെ ഈനോളൈറ്റുകൾക്കും കാർബോണിൽ സംയുക്തങ്ങളെ ആൽക്കൈലീകരണം ചെയ്യാം.
കാർബോണിലിലെ രാസപരമായ വരണാത്മകത
ഒരു തന്മാത്രയിലെ ഒന്നിലധികം കാർബോണൈൽ തരങ്ങളടങ്ങിയിരിക്കുന്നുവെങ്കിൽ, അതിലെ ഏറ്റവും കൂടുതൽ ഇലക്ട്രോഫിലിക് കാർബോണിൽ കാർബൺ ആദ്യം പ്രതിപ്രവർത്തിക്കുന്നു. അസൈൽ ക്ലോറൈഡുകളും കാർബോക്‌സിലിക് അൻഹൈഡ്രൈഡുകളും അതിവേഗം പ്രതികരിക്കും, തുടർന്ന് ആൽഡിഹൈഡുകളും കെറ്റോണുകളും. എസ്റ്ററുകൾ രാസപ്രവർത്തനത്തിലേർപ്പെടാൻ സമയം എടുക്കുന്നു. അമൈഡിലെ നൈട്രജൻ കാർബോണിൽ ഗ്രൂപ്പുമായി റെസൊണെൻസിലായതിനാൽ അതു കാർബോണിൽ ഗ്രൂപ്പുമായി പ്രതിപ്രവർത്തിക്കുന്നില്ല. ഒരു റിയാക്റ്റന്റിൽ‌ ഒന്നിലധികം കാർ‌ബോണൈൽ‌ ഗ്രൂപ്പുകൾ‌ അടങ്ങിയിരിക്കുമ്പോൾ‌ ഈ പ്രതിപ്രവർത്തന വ്യത്യാസം രാസപരമായ വരണാത്മകതയ്ക്കു വിധേയത്വം പുലർത്തുന്നു. 1979 ൽ കിഷി എന്ന വ്യക്തി മൊനെൻസിൻ സംശ്ലേഷണം ചെയ്തപ്പോൾ അവസാന ഭാഗത്തു നല്കിയ രാസപ്രവർത്തന സമവാക്യം ഇതിനൊരു ഉദാഹരണമായി കാണാം. നടുവിൽ|850x850ബിന്ദു ഇടതു ഭാഗത്തെ അഭികാരകത്തിൽ രണ്ടു ഇലക്ട്രോഫിക് സ്ഥാനങ്ങൾ ഉണ്ട്. അവ നീല നിറത്തിൽ സൂചിപ്പിച്ചിട്ടുള്ള ആൽഡിഹൈഡും, പച്ച നിറത്തിൽ സൂചിപ്പിച്ചിട്ടുള്ള എസ്റ്ററും ആണ്. കൂടുതൽ ഇലക്ട്രോഫിലിക് ആയ ആൽഡിഹൈഡ് മാത്രമേ തന്മാത്രയുടെ മറ്റേ ഭാഗത്തുള്ള മീഥൈൽ കെറ്റോണിന്റെ ഈനോളേറ്റുമായി പ്രതിപ്രവർത്തിക്കുകയുള്ളൂ. ഇവിടെ മീഥൈൽ എസ്റ്റർ രാസപ്രവർത്തനത്തിനു വിധേയമാകാതെയിരിക്കുന്നു. ഇത്തരത്തിൽ രാസപ്രവർത്തനത്തിൽ കണ്ടുവരുന്ന വരണാത്മകതയെ രാസവരണാത്മകതയെന്നു (കീമോസെലക്റ്റിവിറ്റി) എന്നു വിളിക്കാം. ഇവിടെ ഇലക്ട്രോണിക പ്രഭാവം, സ്റ്റെറിക് പ്രഭാവം, താപഗതിക-ഗതിക രാസപ്രവർത്തന നിയന്ത്രണം എന്നിവയും വരണാത്മകയെ ബാധിക്കുന്നുണ്ട്.
കാർബോണിൽ ഗ്രൂപ്പുകളുടെ സവിശേഷ രാസപ്രവർത്തനങ്ങൾ
മറ്റ് പ്രധാന രാസപ്രവർത്തനങ്ങളിൽ ഇവ ഉൾപ്പെടുന്നു:
അധികവായനയ്ക്ക്
വർഗ്ഗം:ഫങ്ഷണൽ ഗ്രൂപ്പുകൾ
നൂർ രാജ്ഞി
ജോർദാൻ രാജാവായിരുന്ന കിങ് ഹുസൈന്റെ വിധവയാണ് നൂർ അൽ ഹുസൈൻ എന്ന പേരിൽ അറിയപ്പെടുന്ന നൂർ രാജ്ഞി - Noor Al-Hussein (الملكة نور; born Lisa Najeeb Halaby on 23 August 1951). ലിസ നജീബ് ഹലബി എന്നായിരുന്നു ആദ്യകാല പേര്. 1978നും 199നും ഇടയിൽ ഹുസൈൻ രാജാവ് വിവാഹം ചെയ്ത നാലാമത്തെ ഭാര്യയാണ് ഇവർ. അഭയാർഥികൾ, കാണാതായ വ്യക്തികൾ, ദാരിദ്ര്യം, കാലാവസ്ഥ വ്യതിയാനം, നിരായൂധീകരണം തുടങ്ങിയ സാംസ്‌കാരിക മേഖലയിൽ പ്രവർത്തിക്കുന്ന അന്താരാഷ്ട്ര പൊതു പ്രവർത്തകയാണ് നൂർ രാജ്ഞി. പശ്ചിമേഷ്യ, ബാൾക്കൻസ്, മധ്യ, തെക്കുകിഴക്കൻ ഏഷ്യ, ലാറ്റിൻ അമേരിക്ക, ആഫ്രിക്ക എന്നിവിടങ്ങളിലാണ് ഇവരുടെ പ്രധാന സമാധാന പ്രവർത്തന മേഖല. കാണാതായവർക്ക് വേണ്ടിയുള്ള അന്താരാഷ്ട്ര സമിതിയായ ഇന്റർനാഷണൽ കമ്മീഷൻ ഓൺ മിസ്സിങ് പേഴ്‌സൺസ് എന്ന സമിതിയുടെ ബോർഡ് ഓഫ് കമ്മീഷണേഴ്‌സിൽ ദീർഘകാലമായി അംഗമാണ് നൂർ രാജ്ഞി. 2011-ൽ, 150 ൽ അധികം രാജ്യങ്ങൾ അംഗങ്ങളായ യുണൈറ്റ്ഡ് വേൾഡ് കോളേജ്‌സ് എന്ന വിദ്യാഭ്യാസ മേഖലയിലെ സംഘടനയുടെ പ്രസിഡന്റായിരുന്നു ഇവർ. ആണവായുധങ്ങളുടെ നിർവ്യാപനത്തിനായുള്ള ഗ്ലോബൽ സീറോ എന്ന കാംപയിന്റെ പ്രധാന വക്താവുമാണ് നൂർ രാജ്ഞി. 2015ൽ, പൊതു സേവനത്തിനുള്ള വുഡ്രോ വിൽസൺ അവാർഡ് നേടിയിട്ടുണ്ട് ഇവർ.
അവലംബം
വർഗ്ഗം:ജോർദാൻ വർഗ്ഗം:അറബ് ലോകം വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അറബ് രാജ്ഞിമാർ വർഗ്ഗം:ഇസ്ലാമിലേക്ക് മാറിയവർ
പ്രാണികളുടെ ചിറകുകൾ
പ്രാണികളുടെ ബാഹ്യാസ്ഥികൂടത്തിനു പുറത്തു കാണപ്പെടുന്ന പറക്കുവാൻ സഹായിക്കുന്ന അവയവങ്ങളാണ് പ്രാണികളുടെ ചിറകുകൾ. അവ പ്രാണികളുടെ ഉരസ്സിന്റെ രണ്ടും മൂന്നും ഖണ്ഡങ്ങളിൽ കാണപ്പെടുന്നു. രണ്ടു ജോടി ചിറകുകളെ മുൻചിറകുകൾ, പിൻചിറകുകൾ എന്നിങ്ങനെ രണ്ടായി തിരിച്ചിരിക്കുന്നു. ചില പ്രാണികൾക്ക് പിൻചിറകുകൾ ഇല്ല. തുമ്പികൾ ന്യൂറോപ്റ്റെറ തുടങ്ങിയ പ്രാണികളുടെ ചിറകുകൾ ധാരാളം ഞരമ്പുകൾ ഉപയോഗിച്ചു ബലപ്പെടുത്തിയിട്ടുണ്ട്. ഈ ഞരമ്പുകളുടെ ഘടന അവയെ കുടുംബങ്ങളും ജനുസുകളുമായി വേർതിരിക്കുവാൻ സഹായകമാണ്.
ചില പ്രാണികളുടെ പേശികൾ നേരിട്ടും മറ്റുചിലവയുടേത് അല്ലാതെയും ചലിപ്പിക്കുന്നു. മുട്ടിലിഡെ, സ്ട്രെപ്സിപ്റ്റെറ പോലെയുള്ള ചിലപ്രാണികളുടെ ഒരു ലിംഗത്തിനു മാത്രമേ ചിറകുകൾ ഉള്ളൂ. ഉറുമ്പ്, ചിതൽ പോലെയുള്ള പ്രാണികളിൽ വേലക്കാർക്ക് ചിറകുകൾ ഇല്ല. അഫിഡ് പോലെയുള്ള ചിലപ്രാണികളിൽ ജൈവവ്യാപന ഘട്ടത്തിൽ മാത്രമേ ചിറകുകൾ ഉണ്ടാവുകയുള്ളൂ. ചില പ്രാണികൾ ചിറകുകൾ മടക്കിയും മറ്റുചിലവ ഉടലോടു ചേർത്തോ അല്ലാതെയോ വിടർത്തിത്തന്നെവെച്ചും വിശ്രമിക്കുന്നു. ചില പ്രാണികളുടെ ഒരുജോടി ചിറകുകൾ മാത്രമേ മടക്കാനാവൂ.
ചിറകുകൾ എങ്ങനെയാണ് ഉത്ഭവിച്ചതെന്ന് ഇപ്പോളും വ്യക്തമല്ല.
അവലംബം
വർഗ്ഗം:പ്രാണികളുടെ ശരീരശാസ്ത്രം വർഗ്ഗം:പറക്കൽ വർഗ്ഗം:പറക്കുന്ന ജന്തുക്കൾ
വിനായക് ശശികുമാർ
മലയാളം സിനിമയിൽ പ്രവർത്തിക്കുന്ന ചലച്ചിത്രഗാന രചയിതാവാണു വിനായക് ശശികുമാർ (ജനനം: 13 ജോൺ 1994). നീലാകാശം പച്ചക്കടൽ ചുവന്ന ഭൂമി, നോർത്ത് 24 കാതം, 7th ഡേ, ഗപ്പി, കരിങ്കുന്നം സിക്സസ്, സപ്തമ.ശ്രീ. തസ്കരാഃ എന്നിവയാണ് പ്രധാന സിനിമകൾ.
ജീവിതരേഖ
തിരുവനന്തപുരത്തു 1994 ൽ ജൂൺ 13 നു ജനിച്ചു. ശശികുമാർ, ആശാ ശശികുമാർ എന്നിവരാണ് മാതാപിതാക്കൾ. 12-ാം വയസിൽ കവിതകൾ എഴുതി തുടങ്ങിയിരുന്നു. ചെന്നൈയിലേക്ക് താമസം മാറി ലൊയോള കോളേജ്, ചെന്നൈയിൽ ബിരുദം പൂർത്തിയാക്കി. മദ്രാസ് സ്‌കൂൾ ഓഫ് എക്കൊണോമിക്സിൽ നിന്ന് ബിരുദാനന്തര ബിരുദവും എടുത്തിട്ടുണ്ട്.
ചലച്ചിത്രരംഗത്ത്
കുട്ടീം കോലും ആണ് ആദ്യത്തെ സിനിമ. 2013ൽ നീലാകാശം പച്ചകടൽ ചുവന്ന ഭൂമി യ്ക്ക് വേണ്ടി വരികൾ എഴുതി. സമീർ താഹിർ സംവിധാനം ചെയ്ത ചിത്രത്തിലെ ഗാനങ്ങൾ ആണ് വിനായകിന് പ്രശംസ നേടിക്കൊടുത്തത്. അനിൽ രാധാകൃഷ്ണൻ മേനോന്റെ നോർത്ത് 24 കാതം എന്ന സിനിമക്കും അതെ കൊല്ലം വിനായക് വരികൾ എഴുതി. നോർത്ത് 24 കാതത്തിനു ആ കൊല്ലത്തെ മികച്ച മലയാളം സിനിമക്കുള്ള ദേശീയ പുരസ്‌ക്കാരവും, മികച്ച രണ്ടാമത്തെ സിനിമക്കുള്ള കേരളം പുരസ്കാരവും ലഭിച്ചിരുന്നു. ശ്യംധറിന്റെ 7th ഡേയ് എന്ന സിനിമയ്ക്കും അനിൽ രാധാകൃഷ്ണന്റെ തന്നെ സപ്തമശ്രീ തസ്‌ക്കരയ്ക്കും വിനായക് ആണ് വരികൾ എഴുതിയത്. ഏറ്റവും അടുത്തു ഇറങ്ങിയ ചിത്രം ജെയ് കെ സംവിധാനം ചെയ്തു പൃത്വിരാജ് നായകൻ ആയ എസ്ര ആണ് വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
അവലംബം
വർഗ്ഗം:1994-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളഗാനരചയിതാക്കൾ
കാർഡോണൽ
മധ്യ-കിഴക്കൻ മെക്സിക്കോയിലെ ഹിഡാൽഗോയിലെ 84 മുനിസിപ്പാലിറ്റികളിലൊന്നാണ് കാർഡോണൽ  (Otomi: ʼMohai). 462.6 ചതുരശ്രകിലോമീറ്റർ വിസ്തൃതി ഈ മുനിസിപ്പാലിറ്റിയ്ക്കുണ്ട്.
മുനിസിപ്പാലിറ്റിയിലെ മൊത്തം ജനസംഖ്യ 15,876 ആണ്.
അവലംബങ്ങൾ
വർഗ്ഗം:ഹിഡാൽഗോ സംസ്ഥാനത്തിലെ മുനിസിപ്പാലിറ്റികൾ
റാൻഡി പോഷ്
അവലംബം
വർഗ്ഗം:1960-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ഒക്ടോബർ 23-ന് ജനിച്ചവർ വർഗ്ഗം:ജൂലൈ 25-ന് മരിച്ചവർ വർഗ്ഗം:കമ്പ്യൂട്ടർ ശാസ്ത്രജ്ഞർ
പ്രീതം
പ്രീതം എന്നറിയപ്പെടുന്ന പ്രീതം ചക്രവർത്തി (ജനനം: ജൂൺ 14, 1971), ഒരു ഇന്ത്യൻ സംഗീതസംവിധായകനും, ഇൻസ്ട്രുമെന്റലിസ്റ്റും, ഗിറ്റാറിസ്റ്റും, ഗായകനുമാണ്.
അവലംബം
വർഗ്ഗം:ഇന്ത്യൻ ചലച്ചിത്രപിന്നണിഗായകർ
റഷ്യൻ എഴുത്തുകാരുടെ പട്ടിക
വർഗ്ഗം:റഷ്യൻ സാഹിത്യകാരന്മാർ വർഗ്ഗം:സോവിയറ്റ് യൂണിയൻ വർഗ്ഗം:റഷ്യയുമായി ബന്ധപ്പെട്ട പട്ടികകൾ‎
എവ്ജീനിയ കോൺറാഡി
ഒരു റഷ്യൻ എഴുത്തുകാരിയും പത്രപ്രവർത്തകയും പരിഭാഷകയുമായിരുന്നു എവ്ജീനിയ ഇവാനോവ്ന കൊൻറാഡി (റഷ്യൻ: Евгения Ивановна Конради, നീ ബോച്ചെക്കറോവ, റഷ്യൻ: Бочечкаровa). ആദ്യം ഒരു പത്രാധിപരായിരുന്നു തുടർന്ന് നെഡെലിയ (ആഴ്ച) എന്ന പത്രത്തിന്റെ ഉടമയായി. അതിൽ വിദേശ രാജ്യങ്ങളിലെ സമൂഹത്തെക്കുറിച്ചുള്ള ലേഖനങ്ങൾ പ്രസിദ്ധീകരിച്ചു.
ജീവിതരേഖ
1838 ൽ മോസ്കോയിലാണ് എവ്ജീനിയ ബൊച്ചെച്ചറോവ ജനിച്ചത്. 1850 കളുടെ അവസാനം സെന്റ് പീറ്റേഴ്‌സ്ബർഗിലേക്ക് താമസം മാറി ഡോക്ടറും പത്രപ്രവർത്തകനുമായ പി. എഫ്. കൊൺറാഡിയെ വിവാഹം കഴിച്ചു. 1866 നും 1868 നും ഇടയിൽ കൊൺറാഡി സമൂഹത്തിലെ സ്ത്രീകളുടെ സ്ഥാനത്തിനായി സമർപ്പിച്ച പ്രസിദ്ധീകരണമായ സെൻസ്‌കി വെസ്റ്റ്നിക് (വിമൻസ് ഹെറാൾഡ്) ജേണലിൽ ലേഖനങ്ങൾ പ്രസിദ്ധീകരിച്ചു. വിദേശ രാജ്യങ്ങളിലെ സ്ത്രീകൾക്കായി ജീവിതത്തിനായി നീക്കിവച്ചിരിക്കുന്ന വിഭാഗത്തിലാണ് കൊൺറാഡി പ്രധാനമായും എഴുതിയത്. 1868 ൽ പി. എ. ഗൈഡ്ബുറോവ്, യു എ. റോസൽ എന്നിവരുമായി ചേർന്ന് പ്രബന്ധം വാങ്ങുന്നതിനുമുമ്പ് 1868 ൽ കൊൻ‌റാഡി രാഷ്ട്രീയ, സാഹിത്യ പത്രമായ നെഡെലിയയുടെ പത്രാധിപരായി. 1873 ൽ നെഡെലിയയ്ക്ക് ഏകദേശം 2500 വരിക്കാരുണ്ടായിരുന്നു. 1874 ൽ കൊൻ‌റാഡി നെഡെലിയ വിട്ടതിനെ തുടർന്ന് സാമ്പത്തിക ബുദ്ധിമുട്ടുകൾ അനുഭവിച്ചു. 1885-ൽ കൊൻറാഡി തന്റെ മകനിൽ ഒരാളെ വൈദ്യസഹായത്തിനായി സ്വിറ്റ്സർലൻഡിലേക്ക് കൊണ്ടുപോയെങ്കിലും അദ്ദേഹം മരിച്ചു. അദ്ദേഹത്തിന്റെ മരണശേഷം കൊൻറാഡി ഒരിക്കലും റഷ്യയിലേക്ക് മടങ്ങിയില്ല. 1898 ൽ പാരീസിലെ ഒരു പൊതു ആശുപത്രിയിൽ വച്ച് കൊൻറാഡി മരിച്ചു.
1885-ൽ, കോൺറാഡി തന്റെ മകനിൽ ഒരാളെ അവന്റെ വൈദ്യസഹായത്തിനായി സ്വിറ്റ്സർലൻഡിലേക്ക് കൊണ്ടുപോയി. പക്ഷേ അദ്ദേഹം മരിച്ചു. അദ്ദേഹത്തിന്റെ മരണശേഷം, കോൺറാഡി റഷ്യയിലേക്ക് മടങ്ങിയില്. 1898-ൽ പാരീസിലെ ഒരു പൊതു ആശുപത്രിയിൽ വച്ച് മരണമടഞ്ഞു.
സ്ത്രീകളുടെ അവകാശ സംരക്ഷണം
അന്ന ഫിലോസോഫോവ, മരിയ ട്രൂബ്നിക്കോവ, നഡെഷ്ദ സ്റ്റാസോവ എന്നിവരോടൊപ്പം 1860-കളിലെ രാഷ്ട്രീയ ഇടതുപക്ഷത്തിന്റെ വനിതാ അവകാശ പ്രസ്ഥാനത്തിൽ കോൺറാഡി പങ്കെടുത്തു. കോൺറാഡി 1867 ഡിസംബറിൽ റഷ്യൻ പ്രകൃതി ശാസ്ത്രജ്ഞരുടെ ആദ്യ കോൺഗ്രസിന് ഒരു കത്ത് എഴുതി. സ്ത്രീകളെ ബോധവൽക്കരിക്കേണ്ടതിന്റെ ആവശ്യകത വാദിക്കുകയും വ്യവസ്ഥാപിതമായ സ്ത്രീ വിദ്യാഭ്യാസത്തിനായി ഗവൺമെന്റിനോട് നിവേദനം നൽകുന്നതിന് അവരുടെ പിന്തുണ അഭ്യർത്ഥിക്കുകയും ചെയ്തു. 1868 മാർച്ചിലും മെയ് മാസത്തിലും കോൺറാഡി, സെന്റ് പീറ്റേഴ്‌സ്ബർഗ് യൂണിവേഴ്‌സിറ്റിയിലെ റെക്ടറോട് സ്ത്രീകൾക്ക് ഉന്നത വിദ്യാഭ്യാസത്തിന് പ്രവേശനം അനുവദിക്കണമെന്ന് അഭ്യർത്ഥിച്ചുകൊണ്ട് മറ്റ് 400 അപേക്ഷകരോടൊപ്പം ചേർന്നു.
അവലംബം
വർഗ്ഗം:1838-ൽ ജനിച്ചവർ വർഗ്ഗം:1898-ൽ മരിച്ചവർ
മദ്രാസ് മെഡിക്കൽ കോളേജ്
ഇന്ത്യയിലെ തമിഴ്‌നാട്ടിലെ ചെന്നൈയിൽ സ്ഥിതിചെയ്യുന്ന ഒരു പൊതു മെഡിക്കൽ കോളേജാണ് മദ്രാസ് മെഡിക്കൽ കോളേജ്. 1835 ഫെബ്രുവരി 2 ന് ബ്രിട്ടീഷ് ഭരണകാലത്താണ് ഇത് സ്ഥാപിതമായത്. എക്കോൽ ഡി മെഡിസിൻ ഡി പോണ്ടിച്ചേരി, കൊൽക്കത്ത മെഡിക്കൽ കോളേജ് എന്നിവയ്ക്ക് ശേഷം സ്ഥാപിതമായ ഇന്ത്യയിലെ ഏറ്റവും പഴയ മൂന്നാമത്തെ മെഡിക്കൽ കോളേജാണിത്.
ചരിത്രം
ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സൈനികരെ ചികിത്സിക്കുന്നതിനായി 1664 നവംബർ 16 ന് സർക്കാർ ജനറൽ ആശുപത്രി ആരംഭിച്ചു. മേരി ഷാർലീബ് 1878 ൽ മദ്രാസ് മെഡിക്കൽ കോളേജിൽ നിന്ന് ബിരുദം നേടി.
1996 ൽ മദ്രാസിലെ മഹാനഗരം ചെന്നൈ എന്ന് പുനർനാമകരണം ചെയ്തപ്പോൾ കോളേജിന് ചെന്നൈ മെഡിക്കൽ കോളേജ് എന്ന് പുനർനാമകരണം ചെയ്തു. പഴയ പേരിൽ കോളേജ് ലോകമെമ്പാടും അറിയപ്പെടുന്നതിനാൽ പിന്നീട് ഇത് മദ്രാസ് മെഡിക്കൽ കോളേജ് എന്ന് പുനർനാമകരണം ചെയ്യപ്പെട്ടു.
2010 ഫെബ്രുവരി 28 ന് അന്നത്തെ തമിഴ്‌നാട് മുഖ്യമന്ത്രി എം. കരുണാനിധി കോളേജിന്റെ പുതിയ കെട്ടിടത്തിന് തറക്കല്ലിട്ടു.
2011 ജനുവരിയിൽ ആശുപത്രിയെ രാജീവ് ഗാന്ധി സർക്കാർ ജനറൽ ആശുപത്രി എന്ന് പുനർനാമകരണം ചെയ്തു.
ചെങ്കോട്ട കെട്ടിടം
എം‌എം‌സി കെട്ടിടങ്ങളുടെ കിഴക്ക് ഭാഗത്തായി "റെഡ് ഫോർട്ട്" എന്നറിയപ്പെടുന്ന ഒരു ചുവന്ന ഇഷ്ടിക പൈതൃക ഘടനയുണ്ട്. 1897 ൽ നിർമ്മിച്ച പൈതൃക ഘടനകളെക്കുറിച്ചുള്ള ജസ്റ്റിസ് ഇ. പത്മനാഭൻ കമ്മിറ്റി ഇതിനെ ഗ്രേഡ് 1 പൈതൃക കെട്ടിടമായി തരംതിരിച്ചിട്ടുണ്ട്. നിരവധി പതിറ്റാണ്ടുകളായി ഇവിടേ അനാട്ടമി ഡിപ്പാർട്ട്‌മെന്റ് സ്ഥിതിചെയ്യുന്നു, ഇത് 2013 ൽ പഴയ സെൻട്രൽ ജയിൽ കാമ്പസിലെ എംഎംസിയുടെ പുതിയ കാമ്പസിലേക്ക് ഭാഗികമായി മാറ്റി. ഡിസംബർ 2017-ൽ, പൊതുമരാമത്ത് ₹ 19.7 ദശലക്ഷം ചെലവിൽ ഹെറിറ്റേജ് പുനഃസ്ഥാപിക്കാനുള്ള പദ്ധതി ആരംഭിച്ചു. പുനഃസ്ഥാപിച്ചുകഴിഞ്ഞാൽ, ഘടന ഒരു മ്യൂസിയമാക്കി മാറ്റും, താഴത്തെ നില എം‌എം‌സിയുടെ ചരിത്രവും താരതമ്യ ശരീരഘടനയുടെ ഒന്നാം നിലയിലെ മാതൃകകളും പ്രദർശിപ്പിക്കും.
പുതിയ കാമ്പസ്
325000 sqft വിസ്തൃതിയുള്ള സ്ഥലത്ത് മദ്രാസ് മെഡിക്കൽ കോളേജിനായി ആറ് നില കെട്ടിടമുള്ള പുതിയ കാമ്പസ് നിർമ്മിച്ചു. 2010 ലെ പഴയ ജയിൽ പരിസരത്ത്, 2012 ൽ പൂർത്തിയായി. കാമ്പസിൽ 1,250 വിദ്യാർത്ഥികളും 400 ഫാക്കൽറ്റി, സ്റ്റാഫ് അംഗങ്ങളുമുണ്ട്. ₹566.3 ദശലക്ഷം ചെലവിൽ നിർമ്മിച്ച ഈ കാമ്പസ് 2013 ൽ പ്രവർത്തനം ആരംഭിച്ചു. പഴയ എം‌എം‌സി കെട്ടിടങ്ങളിൽ നിലവിൽ കോളേജ് ഓഫ് ഫാർമസി, സ്കൂൾ ഓഫ് നഴ്സിംഗ് ഉണ്ട്, കൂടാതെ അടുത്തിടെ ചേർത്ത ഓഡിയോളജി, സ്പീച്ച് ലേണിംഗ്, പാത്തോളജി, റേഡിയോ തെറാപ്പി, റേഡിയോ ഡയഗ്നോസിസ് എന്നീ കോഴ്സുകളിലെ വിദ്യാർത്ഥികളെ ഉൾക്കൊള്ളുന്നു.
അഫിലിയേഷൻ
1857 മുതൽ, കോളേജ് മദ്രാസ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്. 1988 വരെ തമിഴ്‌നാട് ഡോ. എംജിആർ മെഡിക്കൽ യൂണിവേഴ്സിറ്റി ആക്റ്റ്, 1987 വരെ ഇന്ത്യൻ പ്രസിഡന്റിന്റെ അനുമതി ലഭിച്ചതുവരെ എല്ലാ ഡിഗ്രി ഹെൽത്ത് സയൻസുകളും അവാർഡ് നൽകി. ഈ അനുബന്ധ സർവകലാശാല 1988 ജൂലൈ മുതൽ പ്രവർത്തനം ആരംഭിച്ചു, ഇത് ആക്റ്റ് നിയന്ത്രിക്കുന്നു.
മദ്രാസ് മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ട് ( എംഎംസി & ആർ‌ഐ ) എന്ന സ്വതന്ത്ര സർവകലാശാലയായി കോളേജിനെ പ്രഖ്യാപിച്ചു. പിന്നീട് ഒരു സ്വതന്ത്ര സർവകലാശാലയെന്ന പദവി ഉടൻ പിൻ‌വലിക്കുകയും കോളേജ് തമിഴ്‌നാട് ഡോ. എം‌ജി‌ആർ മെഡിക്കൽ സർവകലാശാലയുമായി അഫിലിയേറ്റ് ചെയ്യുകയും 2000 ൽ "റിസർച്ച് ഇൻസ്റ്റിറ്റ്യൂട്ട്" എന്ന പ്രത്യയം ഉപേക്ഷിക്കുകയും ചെയ്തു.
സാംസ്കാരിക പരിപാടികൾ
REVIVALS എന്നറിയപ്പെടുന്ന ഇന്റർ-കോളേജ് കൾച്ചറൽ എക്സ്ട്രാവാഗാൻസയും "ENCIERRO" എന്നറിയപ്പെടുന്ന വാർഷിക ഇന്റർ മെഡിക്കൽ സ്‌പോർട്‌സ് മീറ്റിനും കോളേജ് ആതിഥേയത്വം വഹിക്കുന്നു. ഇതിനുപുറമെ, "KALAIOMA" എന്ന പേരിൽ അറിയപ്പെടുന്ന വാർഷിക ഇൻട്രാകോളേജ് സാംസ്കാരിക പരിപാടിയും "AAKAVAM/ஆகவம்" എന്ന പേരിൽ അറിയപ്പെടുന്ന വാർഷിക ഇൻട്രാകോളേജ് സ്പോർട്സ് ഇവന്റിനും കോളേജ് ആതിഥേയത്വം വഹിക്കുന്നു.
ഭരണം
കോളേജിനും ആശുപത്രിക്കും ധനസഹായം നൽകുന്നതും കൈകാര്യം ചെയ്യുന്നതും തമിഴ്‌നാട് സംസ്ഥാന സർക്കാരാണ്. സ്ഥാപനത്തിന്റെ തലവൻ ഡീൻ തുടർന്ന് വൈസ് പ്രിൻസിപ്പൽ.
പുറത്തേക്കുള്ള കണ്ണികൾ
വർഗ്ഗം:മദ്രാസ് സർവ്വകലാശാല വർഗ്ഗം:തമിഴ്നാട്ടിലെ മെഡിക്കൽ കോളേജുകൾ വർഗ്ഗം:Coordinates on Wikidata വർഗ്ഗം:Pages with unreviewed translations
ഷൂ (ദേവൻ)
പുരാതന ഈജിപ്ഷ്യൻ വിശ്വാസപ്രകാരം വായുദേവനാണ് ഷൂ (ഇംഗ്ലീഷ്: Shu). one of theof ഹീലിയോപോളിസിലെ അഷ്ടദൈവഗണമായ എന്നിയാഡിലെ ഒരു ദേവനുമാണ് ഷൂ.
ദ അഡ്‌വെഞ്ചഴ്‌സ് ഓഫ് ഷെർലക് ഹോംസ്
ഷെർലക് ഹോംസിനെ കേന്ദ്ര കഥാപാത്രമാക്കി ആർതർ കൊനാൻ ഡോയൽ രചിച്ച പന്ത്രണ്ടു കഥകളുടെ സമാഹാരം ആണ് ദ അഡ്‌വെഞ്ചഴ്‌സ് ഓഫ് ഷെർലക് ഹോംസ്. സ്ട്രാൻഡ് മാഗസിനിൽ 1891 ജൂണിനും 1892 ജുലൈക്കും ഇടയിൽ ആണ് പരമ്പരയായി ഈ കഥകൾ ആദ്യമായി പ്രസിദ്ധികരിച്ചത്, പിന്നീട് ഒക്ടോബര് 14 1892 ൽ പുസ്തകമായി പ്രസിദ്ധികരിച്ചു.
വർഗ്ഗം:ഷെർലക് ഹോംസ്
ദ്വന്ദ്വ ഗ്രഹം
ഒ­രേ ഗു­രു­ത്വാ­കർ­ഷ­ണ കേ­ന്ദ്ര­ത്തെ അ­ടി­സ്ഥാ­ന­മാ­ക്കി പ­ര­സ്‌­പ­രം ഭ്ര­മ­ണം ചെ­യ്യു­ന്നു എ­ന്ന­തി­നാ­ലാ­ണ്‌ പ്ളൂ­ട്ടോ­യും ഷാ­രോ­ണും ഇ­ര­ട്ട ഗ്ര­ഹ­ങ്ങൾ അ­ഥ­വാ ദ്വ­ന്ദ്വ ഗ്ര­ഹ­ങ്ങൾ എ­ന്ന­റി­യ­പ്പെ­ടു­ന്ന­ത്‌.
ഭിട്ടാർകനിക കണ്ടൽക്കാടുകൾ
ചരിത്രം
1952 വരെ ഭിട്ടാർകനിക കണ്ടൽക്കാടുകൾ ജമേന്ദാർ ഉടമസ്ഥതയിലായിരുന്നു. ഒഡീഷ സർക്കാർ ജമേന്ദാരി സമ്പ്രദായം നിർത്തലാക്കുകയും, ജമീന്ദാരി വനങ്ങളെ സംസ്ഥാന വനംവകുപ്പിന്റെ നിയന്ത്രണത്തിലാക്കി സംരക്ഷിക്കുകയും ചെയ്തു. 1972 ൽ ബ്രഹ്മണി നദിയുടേയും ബിതറാണി നദിയുടേയും നദീതീരത്തിന്റെ 672 ചതുരശ്ര കിലോമീറ്റർ സ്ഥലത്ത് ഭിതാർകണിക വന്യജീവി സങ്കേതമായി പ്രഖ്യാപിച്ചു. 1998 സെപ്റ്റംബറിൽ വന്യജീവി സങ്കേതത്തിന്റെ 145 ചതുരശ്ര കിലോമീറ്റർ വിസ്തൃതിയുള്ള കേന്ദ്രഭാഗം ഭിട്ടാർകാനിക ദേശീയോദ്യാനമായി പ്രഖ്യാപിച്ചു. 2002ൽ റാംസർ ഉടമ്പടി പ്രകാരം സംരക്ഷിക്കപ്പെടുന്ന  തണ്ണീർത്തടപ്രദേശങ്ങളിലൊന്നായി ഭിട്ടാർകനിക കണ്ടൽക്കാടുകളേയും ഉൾപ്പെടുത്തി.
പരിസ്ഥിതി
ഇന്ത്യയിൽ അറിയപ്പെടുന്ന 58 കണ്ടൽചെടികളിൽ 55 സ്പീഷിസുകളും ഭിട്ടാർകനിക കണ്ടൽപ്രദേശത്തു കാണപ്പെടുന്നുണ്ട്. ജീവിച്ചിരിക്കുന്നതിൽ ഏറ്റവും വലിയ ഉരഗമായ കായൽ മുതലകൾ ഈ പ്രദേശത്ത് ധാരാളമായി വസിക്കുന്നുണ്ട്. ഈ തണ്ണീർതട പ്രദേശം വൻതോതിൽ വൈവിധ്യമാർന്ന ദേശ-ദേശാടനപക്ഷികളുടെ ആവാസ സ്ഥലവുമാണ്. റിസസ് കുരങ്ങ്, പൂച്ചപ്പുലി, fishing cat, jungle cat, small Indian civet cat, toddy cat, common mongoose, jackal, striped hyena, Indian fox, wild pig, Indian porcupine, mole rat, നീർനായ തുടങ്ങിയ പല ജീവികളും ഇവിടെ കാണപ്പെടുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തണ്ണീർത്തടങ്ങൾ വർഗ്ഗം:കണ്ടൽക്കാടുകൾ
കിലോ-
കിലോ- (from the Greek χίλιοι, literally a thousand) അളവുസമ്പ്രദായത്തിലെ ഏകക പൂർവ്വപ്രത്യയം ആണ്. 1000വുമായി പെരുക്കുന്നതിനെക്കാണിക്കുന്നു. ഇതിന്റെ പ്രതീകം ഇംഗ്ലിഷിലെ ചെറിയ അക്ഷരമായ k ആകുന്നു.
കിലോ എന്ന പൂർവ്വപ്രത്യയം വന്നത് ഗ്രീക്ക് വാക്കായ χίλιοι (chilioi)ൽ നിന്നാണ്. ഇതിന്റെ അർഥം 1000 എന്നാണ്. 1795ൽ ആന്റോയിൻ ലാവോസിയേ യുടെ ഗവേഷണകൂട്ടയ്മയാണ്  ഈ വാക്ക് എടുത്തത്. 1799ൽ ഫ്രാൻസിൽ ആണ് ഇത് അളവുസമ്പ്രദായത്തിൽ ചേർത്തത്,
ഉദാഹരണങ്ങൾ:
അവലംബം
വർഗ്ഗം:അളവുകൾ
പൈതിയം അഫാനിഡെർമാറ്റം
മണ്ണിൽ ജന്മമെടുക്കുന്ന, സസ്യങ്ങളെ ബാധിക്കുന്ന ഒരു പകർച്ച രോഗാണുവാണ് പൈതിയം അഫാനിഡെർമാറ്റം (Pythium aphanidermatum). ഇതിന്റെ ഉപരിക്ലാസ് ആയ ഊമിസൈറ്റുകൾ യഥാർത്ഥ ഫംഗികൾ അല്ല. ഇവയുടെ കോശഭിത്തികൾ ചിറ്റിനു പകരം സെല്ലുലോസ് കൊണ്ടാണ് ഉണ്ടായിരിക്കുന്നത്, അതാണ് ഇവയെ യഥാർത്ഥ ഫംഗസുകൾ അല്ലെന്നു പറയാൻ കാരണം. അലൈംഗികപ്രജനന നടത്തുന്ന ഇവയ്ക്ക് ആക്രമിക്കാനുള്ള സസ്യങ്ങളുടെ അടുത്തേക്ക് ജലമാർഗ്ഗമാണ് എത്തുക. ഇവയിൽ ലൈംഗികപ്രജനനവും ഉണ്ട്.
ഇഞ്ചിയെ ആക്രമിക്കുന്ന പ്രധാന കുമിൾജന്യരോഗമായ മൃദുചീയലിന് ഇവയാണ് കാരണക്കാർ. ജൂൺ, ജൂലൈ, ഓഗസ്റ്റ് മാസങ്ങളിലാണ്‌ ഈ രോഗം കൂടുതലായി ഉണ്ടാകുന്നത്. ഈ രോഗം ബാധിച്ച ഇലകൾ മഞ്ഞളിക്കുകയും തണ്ട് അഴുകി മൃദുവായി തീരുകയും ഒടിഞ്ഞുവീഴുകയും ചെയ്യും. കൂടാതെ കിഴങ്ങുകൾ അഴുകി നശിക്കുകയും ചെയ്യുന്നു.. രോഗബാധയേൽക്കാത്ത വിത്തുകിഴങ്ങുകൾ ശേഖരിച്ച് കീട - കുമിൾ നാശിനികളിൽ മുക്കിയവ കൃഷിക്കായി ഉപയോഗിക്കുക. തടത്തിൽ വെള്ളം കെട്ടിനിൽക്കാൻ അനുവദിക്കാതിരിക്കുക. തുടർച്ചയായി ഒരേ സ്ഥലത്തു തന്നെയുള്ള കൃഷി ഒഴിവാക്കുക. എന്നീ കാര്യങ്ങൾ ശ്രദ്ധിച്ചാൽ ഒരു പരിധിവരെ ഈ രോഗത്തെ ചെറുക്കാവുന്നതാണ്‌. രോഗം ബാധിച്ച ചെടികൾ പിഴുതു മാറ്റി നശിപ്പിക്കുക, രോഗബാധയേറ്റ ചെടികളുടെ ചുറ്റിലും നിൽക്കുന്ന ചെടികളിലും കുമിൾ നാശിനി പ്രയോഗിക്കുക.
ഇവ പലതരത്തിലുള്ള സസ്യങ്ങളെ ആക്രമിക്കാറുണ്ട്. അതിനാൽത്തന്നെ സാമ്പത്തികമായി വല്യ ശല്യമുണ്ടാവാനും കാരണമാകുന്നു. സോയബീൻ, ബീറ്റ്റൂട്, കുരുമുളക്, ജമന്തിവർഗച്ചെടികൾ, വെള്ളരികൾ, പരുത്തി, പലതരം പുല്ലുകൾ എന്നിവയെ ഈ ഫംഗസുകൾ ആക്രമിക്കുന്നുണ്ട്. ചൂടൂള്ള അന്തരീക്ഷം വേണ്ട ഇവർ അതിനാൽ ഗ്രീൻഹൗസുകളിലും കാണുന്നു. അങ്ങനെ പോയിൻസെറ്റിയ ഉൽപ്പാദനത്തെയും ഇവ ഗണ്യമായി ബാധിക്കാറുണ്ട്. മിതോഷ്ണമേഖലകളിലെ കപ്പളങ്ങ ഉൽപ്പാദനത്തിലെ വേരുചീയലിനും പ്രധാനകാരണക്കാർ ഇവയാണ്. പ്രധാനമായും സസ്യങ്ങളെ ആക്രമിക്കുന്ന ഈ ഫംഗസ് ഒരു തവണ മനുഷ്യരിലും രോഗമുണ്ടാക്കിയതായി അറിയുന്നു.
പുറത്തേയ്ക്കുള്ള കണ്ണികൾ
വർഗ്ഗം:കുമിളുകൾ
ഔറംഗബാദ് റെയിൽവേ സ്റ്റേഷൻ
സെക്കുന്ദരാബാദ് – മന്മാദ് സെക്ഷനിൽ സ്ഥിതിചെയ്യുന്ന ഒരു റെയിൽവേ സ്റ്റേഷനാണ് ഔറംഗബാദ് റെയിൽവേ സ്റ്റേഷൻ. സൗത്ത് സെൻട്രൽ റെയിൽവേ സോണിൻറെ നന്ദേട് ഡിവിഷനിൽ വരുന്ന റെയിൽവേ സ്റ്റേഷനാണ് ഇത്. പ്രമുഖ നഗരങ്ങളായ ഹൈദരാബാദ്, ഡൽഹി, നിസാമുദ്ദീൻ, നാഗ്പൂർ, നാസിക്, പൂനെ, നന്ദേട് എന്നീ നഗരങ്ങളുമായി റെയിൽ കണക്ഷൻ ഉണ്ട്.
കണക്ഷൻ
ഔറംഗബാദിന് മുംബൈ, ഡൽഹി, ഹൈദരാബാദ്, നിസാമുദ്ദീൻ, നന്ദേട്, നാഗ്പൂർ, നാസിക്, പൂനെ തുടങ്ങിയ നഗരങ്ങളുമായി റെയിൽ കണക്ഷൻ ഉണ്ട്. ഔറംഗബാദ് ജന ശദാബ്തി എക്സ്പ്രസ്സ്‌ ആണ് മുംബൈയിലേക്കുള്ള വേഗമാർന്ന ട്രെയിൻ.
പുറത്തേക്കുള്ള കണ്ണികൾ
വർഗ്ഗം:ഉത്തർപ്രദേശിലെ തീവണ്ടിനിലയങ്ങൾ
ഉരസ്സ് (പ്രാണി)
പ്രാണികളുടെ ശരീരത്തിന്റെ മധ്യഭാഗമാണ് ഉരസ്സ് (thorax). തല, കാലുകൾ, ചിറകുകൾ, ഉദരം, എന്നീ ഭാഗങ്ങൾ എന്നിവ ഇതുമായി ഘടിപ്പിച്ചിരിക്കുന്നു. ഇതിനു മൂന്നു ഖണ്ഡങ്ങൾ ഉണ്ട്. അവ പ്രോതോറാക്സ്, മെസോതോറാക്സ്, മെറ്റാതോറാക്സ് എന്നിങ്ങനെ വിളിക്കപ്പെടുന്നു. തുമ്പികളിൽ മെസോതോറാക്സ്, മെറ്റാതോറാക്സ് എന്നിവ കൂടിച്ചേർന്ന് സിംതോറാക്സ് രൂപം കൊണ്ടിരിക്കുന്നു.
ടി.എൻ.ടി. സമാങ്കം
ടി എൻ ടി സമാങ്കം എന്നത് ഒരു സ്ഫോടനത്തിൽ പുറത്തുവരുന്ന ഊർജ്ജത്തെ അളക്കുന്നതിനുള്ള സമ്പ്രദായമാണ്. ടി എൻ ടിയുടെ ടൺ ഊർജ്ജത്തിന്റെ അളവാകുന്നു. ഇത്, 4.184 ഗിഗാജൂളിനു (1 ഗിഗാ കാലറി) തുല്യമാണ്. ഇത് ഏതാണ്ട് ഒരു ടൺ ടി എൻ ടി ജ്വലിപ്പിക്കുമ്പോൾ പുറത്തുവരുന്ന ഊർജ്ജത്തിനു തുല്യമാണ്. "മെഗാടൺ ടി എൻ ടി " എന്നത് 4.184 പെറ്റാജൂൾസിനു തുല്യമായ ഉർജ്ജത്തിന്റെ ഏകകം ആണ്.
വലിയതോതിലുള്ള ആണവായുധത്തിന്റെയും അതുപോലുള്ള മറ്റു വതുക്കളുറ്റെയും സ്ഫോടനഫലമായുള്ള നാശനഷ്ടമുണ്ടാക്കാനുള്ള ശക്തിയുടെ അളവ് അളക്കാൻ കിലോടൺ ടി എൻ ടി, മെഗാടൺ ടി എൻ ടി എന്നിവ ഉപയോഗിക്കുന്നു. ഈ ഏകകം വിവിധ ആണവായുധ നിയന്ത്രണ കരാറുകളിലും മറ്റും എഴുതുന്ന സമയത്ത് ഉപയോഗിച്ചുവരുന്നുണ്ട്. ടി എൻ ടി പൊലുള്ള സാധാരണ സ്ഫോറ്റകവസ്തുക്കളുടെ ക്ഷമതയുമായി താരതമ്യം ചെയ്താണ് അത്തരം വലിയ സ്ഫോടകവസ്തുക്കളുടെ ക്ഷമത കണക്കാക്കുക. ഐ അടുത്ത കാലത്ത് ഉൽക്കകളുടെ സ്ഫോടനത്തിന്റെ ശക്തി അളക്കാൻ ഇത്തരത്തിൽ ടി എൻ ടിയുടെ ഈ അടിസ്ഥാനം ഉപയോഗിക്കുന്നുണ്ട്. പക്ഷെ, സാധാരണ ഉപയോഗിക്കുന്ന സ്ഫോടകവസ്തുക്കളിൽ ഏറ്റവും ശേഷിയുള്ളതല്ല ടി എൻ ടി. ഡൈനാമൈറ്റിന്റെ സ്ഫോടകസക്തി ടി എൻ ടിയേക്കാൾ 60% കൂടുതൽ ആണ് (approximately 7.5 MJ/kg, compared to about 4.7 MJ/kg for TNT).
Conversion to other units
1 ton TNT equivalent is approximately:
ടോറോബൊലിയം
ദൈവങ്ങളുടെ ശ്രേഷ്ഠയായ മാതാവിനെ പ്രീതിപ്പെടുത്തുന്നതിനായി പേഗന്മാർ (pagans) വിഗ്രഹാരാധനയിൽ വിശ്വസിച്ചിരുന്നവർ) അനുഷ്ഠിച്ചിരുന്ന ബലിയർപ്പണമാണു് ടോറോബൊലിയം എന്നറിയപ്പെടുന്നതു്.
ചടങ്ങുകൾ
മൃഗങ്ങളുടെ മാംസം ഭക്ഷിക്കുക വഴിയോ അല്ലെങ്കിൽ അവയുടെ രക്തസ്പർശനം മൂലമോ മൃഗീയശക്തി ലഭിക്കുമെന്നു പാശ്ചാത്യരാജ്യങ്ങളിലെ ചില പ്രാകൃത ജനവിഭാഗങ്ങൾ വിശ്വസിക്കുകയും അപ്രകാരം പ്രവർത്തിക്കുകയും ചെയ്തിരുന്നു. പില്ക്കാലത്ത് ജനങ്ങളുടെ സാംസ്കാരിക നിലവാരം ഉയരുകയും ഇതിനു ദൈവിക ആരാധനയുടെ സ്വഭാവം കൈവരുകയും ചെയ്തു. ശ്രേഷ്ഠയായ മാതാവിന്റെ അത്യുന്നത പുരോഹിതനെ ശുദ്ധീകരിക്കുന്ന കർമമായിട്ടാണ് ടോറോബൊലിയം ആചരിച്ചിരുന്നതു്. ഇതിനായി വിശിഷ്ട വസ്ത്രങ്ങളും സ്വർണ കിരീടവും മറ്റും ധരിച്ച പുരോഹിതനെ ഒരു ഗർത്തത്തിൽ ഇറക്കി നിർത്തും. ആഴമുള്ള ഈ കുഴി നിരവധി അതിസൂക്ഷ്മ ദ്വാരങ്ങൾ ഉള്ള പലകകൾ കൊണ്ടു മൂടും. ഈ പലകകളുടെ മുകളിലേക്ക് അലങ്കരിച്ചൊരുക്കിയ പോത്തിനെ ആനയിക്കുകയും വിശുദ്ധ കുന്തം കൊണ്ടു അതിന്റെ മാറിടം കുത്തിപ്പിളർക്കുകയും ചെയ്യും. പോത്തിന്റെ രക്തം പലകയിലെ ദ്വാരങ്ങളിലൂടെ താഴെ നിൽക്കുന്ന പുരോഹിതന്റെ ശരീരത്തിൽ പതിക്കും. പോത്തിന്റെ ശരീരം പലകമേൽനിന്ന് നീക്കം ചെയ്തശേഷം മഹിഷ രക്തത്തിൽ കുളിച്ച പുരോഹിതൻ പുറത്തുവരും. ജനങ്ങൾ അദ്ദേഹത്തെ വിശുദ്ധനായി ആരാധിക്കും. ഇതാണ് ടോറോബൊലിയത്തിന്റെ പ്രധാന ചടങ്ങു്.
ലക്ഷ്യങ്ങൾ
വിവിധ ഉദ്ദേശ്യങ്ങളോടുകൂടിയാണു് ടോറോബൊലിയം നിർവഹിക്കപ്പെട്ടിരുന്നതു്. രണ്ടും മൂന്നും നൂറ്റാണ്ടുകളിൽ രാജ്യത്തിന്റെയും രാജാവിന്റെയും ജനതയുടെയും ഉന്നമനത്തിനുവേണ്ടിയായിരുന്നു ഈ കർമം. അറ്റിസി(Attis)ന്റെയും ശ്രേഷ്ഠയായ മാതാവിന്റെയും ഉത്സവദിനമായ മാർച്ച് 24നു ആയിരുന്നു സാധാരണയായി ഈ ചടങ്ങു്. മൂന്നും നാലും നൂറ്റാണ്ടുകളിൽ വ്യക്തിയെ ശുദ്ധീകരിക്കാനും നവോന്മേഷം നൽകുവാനുമാണു് ടോറോബൊലിയം നടത്തിയിരുന്നതു്. ടോറോബൊലിയത്തിന്റെ ഗുണം ഇരുപതുവർഷം അല്ലെങ്കിൽ ജീവിതകാലം മുഴുവനുംതന്നെ നിലനിൽക്കും എന്നായിരുന്നു വിശ്വാസം. റോമിൽ ഇപ്പോൾ വിശുദ്ധ പീറ്ററിന്റെ ദേവാലയം സ്ഥിതിചെയ്യുന്ന സ്ഥലത്താണു് പണ്ടു് ടോറോബൊലിയം നടത്തിയിരുന്നത്. അറ്റിസിനെ ആദരിക്കുവാനായി ക്രയോബൊലിയം എന്ന ചടങ്ങും നടത്താറുണ്ടായിരുന്നു. ഇതിൽ പോത്തിനു പകരം മുട്ടനാടിനെയാണ് ബലി കഴിച്ചിരുന്നതു്.
അറ്റിസിനെക്കുറിച്ചുള്ള ഒരു ഐതിഹ്യവുമായി ടോറോബൊലിയത്തിനു ബന്ധമുണ്ട്. പുരോഹിതൻ വെളിച്ചത്തിൽ നിന്നു് ഗർത്തത്തിന്റെ ഇരുട്ടിലേക്ക് പോകുന്നത് അറ്റിസിന്റെ മരണത്തെ സൂചിപ്പിക്കുന്നു. അറ്റിസിന്റെ മരണത്തോടെ ഭൂമിയിൽ സസ്യങ്ങൾ വാടുന്നു. രക്തത്തിൽ കുളിച്ച് ശുദ്ധനായ പുരോഹിതൻ ഗർത്തത്തിൽ നിന്ന് പുറത്തുവരുന്നത് അറ്റിസിന്റെ പുനർജന്മത്തെയാണ് സൂചിപ്പിക്കുന്നത്. അറ്റിസിന്റെ പുനർജന്മത്തോടെ സസ്യങ്ങൾക്ക് നവജീവൻ ലഭിക്കുന്നു എന്നാണ് വിശ്വാസം.
ലോട്ടൻ വോൺ ക്രീമർ
ഒരു സ്വീഡിഷ് പ്രഭ്വിയും എഴുത്തുകാരിയും കവയിത്രിയും മനുഷ്യസ്‌നേഹിയും വനിതാ അവകാശ പ്രവർത്തകയുമായിരുന്നു ഷാർലറ്റ് "ലോട്ടൻ" ലൂയിസ് വോൺ ക്രോമർ (6 ഓഗസ്റ്റ് 1828, സ്റ്റോക്ക്ഹോം - 23 ഡിസംബർ 1912, സ്റ്റോക്ക്ഹോം). നാഷണൽ അസോസിയേഷൻ ഫോർ വിമൻസ് സഫറേജിന്റെ പ്രധാന ഫിനാൻ‌സിയർ‌ മാർട്ടിന ബെർഗ്മാൻ-ഓസ്റ്റർബർഗ് നോടൊപ്പം സാംഫണ്ടെറ്റ് ഡി നിയോ സാഹിത്യ സമൂഹത്തിന്റെ സ്ഥാപകയും ആയിരുന്നു.
ജീവിതരേഖ
ഉപ്സാല കൗണ്ടിയിലെ ഗവർണറായിരുന്ന ബാരൻ റോബർട്ട് ഫ്രെഡ്രിക് വോൺ ക്രൊമെറിന്റെയും മരിയ ഷാർലറ്റ് (ലോട്ടൻ) സോഡർബർഗിന്റെയും മകളായിരുന്നു. കൂടാതെ എഴുത്തുകാരനും ശാസ്ത്രജ്ഞനും രാഷ്ട്രീയക്കാരനുമായ റോബർട്ട് വോൺ ക്രെയ്മറുടെ സഹോദരിയായിരുന്നു. ഉപ്‌സാലയിലെ ഉപ്‌സാല കാസ്റ്റിലിലെ ഗവർണറുടെ വസതിയിലാണ് അവർ വളർന്നത്. ഉപ്‌സാല സർവകലാശാലയിലെ പ്രൊഫസർമാരിൽ നിന്ന് സ്വകാര്യ വിദ്യാഭ്യാസം നേടി.
ഉപ്‌സാലയിലെ സാംസ്കാരികവും ബൗദ്ധികവുമായ സമൂഹജീവിതത്തിലെ ജനപ്രിയ പങ്കാളിയായിരുന്നു അവർ. ഗൈജർ, ആറ്റർബോം തുടങ്ങിയ എഴുത്തുകാർക്ക് അവരുടെ മാതാപിതാക്കളുമായി പരിചയമുണ്ടായിരുന്നു. ഫ്രെഡ്രിക്ക ബ്രെമർ അമ്മയുടെ സുഹൃത്തായിരുന്നു.
1880-ൽ, അവരുടെ പിതാവ് മരിച്ചു. അവർക്ക് പാരമ്പര്യവശാൽ ഒരു വലിയ ഭാഗ്യം ലഭിച്ചു. അത് അവർ നന്നായി കൈകാര്യം ചെയ്തുവെന്ന് പറയപ്പെടുന്നു. അവർ സ്റ്റോക്ക്ഹോമിലേക്ക് താമസം മാറി. അവിടെ അവർ വർഷങ്ങളായി കൂടുതൽ ലളിതജീവിതം നയിച്ചു. വിവിധ ജീവകാരുണ്യ സംഘടനകൾക്ക് ധനസഹായം നൽകാനും അവർ തിരഞ്ഞെടുത്ത പരിഷ്കാരങ്ങൾക്കുമായി അവർ തന്റെ സമ്പത്തിന്റെ വലിയൊരു ഭാഗം ചെലവഴിച്ചു.
കൂടുതൽ വായനയ്ക്ക്
വർഗ്ഗം:1828-ൽ ജനിച്ചവർ വർഗ്ഗം:1912-ൽ മരിച്ചവർ
മജ്രി
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മജ്രി ൽ 267 വീടുകൾ ഉണ്ട്. ആകെ ജനസംഖ്യ 1333 ആണ്. ഇതിൽ 708 പുരുഷന്മാരും 625 സ്ത്രീകളും ഉൾപ്പെടുന്നു. മജ്രി ലെ സാക്ഷരതാ നിരക്ക് 71.42 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മജ്രി ലെ 6 വയസ്സിനു താഴെയുള്ള കുട്ടികളുടെ എണ്ണം 139 ആണ്. ഇത് മജ്രി ലെ ആകെ ജനസംഖ്യയുടെ 10.43 ശതമാനമാണ്.
ജാതി
മജ്രി ലെ 668 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
പൂതാടി
കേരളത്തിലെ വയനാട് ജില്ലയിലെ കേണിച്ചിറ - പനമരം മേഖലയിൽ വരുന്ന ഒരു ഗ്രാമമാണ് പൂതാടി.
ജനസംഖ്യ
2001 ലെ സെൻസസ് പ്രകാരം പൂതാടിയിലെ മൊത്തം ജനസംഖ്യ 14849 ആണ്. അതിൽ 7445 പുരുഷന്മാരും 7404 സ്ത്രീകളും ആണ്.
കുറുവാൽ (ആർത്രോപോഡ)
പ്രാണികൾ, പഴുതാരകൾ തുടങ്ങിയ ആർത്രോപോഡുകളുടെ ഉദരത്തിന്റെ അവസാന ഖണ്ഡത്തിൽ കാണപ്പെടുന്ന ഉപാംഗങ്ങളാണ് കുറുവാലുകൾ (സെർസി - Cerci). സംവേദനം, ആക്രമണം, ലൈംഗികബന്ധം തുടങ്ങിയ ആവശ്യങ്ങൾക്ക് ഇവ ഉപകരിക്കുന്നു. ചില ജീവികളിൽ അവയ്ക്ക് യാതൊരു ധർമ്മവും ഉണ്ടായിക്കുകയില്ല.
പൂതാടി
ചരിത്രം
മഹാഭാരതത്തിലെ ഭീമസേനൻ തന്റെ സഹോദരങ്ങളോടൊപ്പം പാഞ്ചാലിക്ക് വേണ്ടി കല്യാണ സൗഗന്ധികം അന്വേഷിച്ച് ഇതു വഹി പോകുകയും, ഒരു രാക്ഷസിയോട് 'പൂവ് തരുമോ' എന്ന് ചോദിക്കുകയും ചെയ്തു. 'പൂവ് തരുമോ' എന്നു ചോദിച്ചതിനാലാണ് ഈ ഗ്രാമത്തിനു പൂതാടി എന്ന പേരു വന്നത് എന്ന് പറയപ്പെടുന്നു.
ഗതാഗതം
മാനന്തവാടിയിൽ നിന്നോ കൽപ്പറ്റയിൽ നിന്നോ പൂതാടിയിലേക്ക് പോകാം. പെരിയ ഘട്ട് റോഡ് മാനന്തവാടിയെ തലശ്ശേരി, കണ്ണൂർ എന്നീ സ്ഥലങ്ങളുമായി ബന്ധപ്പെടുത്തുന്നു. താമരശ്ശേരി ചുരം റോഡ് കോഴിക്കോടിനെ കൽപ്പറ്റയുമായി ബന്ധിപ്പിക്കുന്നു. കുറ്റ്യാടി മലയോര പാത വടകരയെ മാനന്തവാടിയുമായും കൽപ്പറ്റയുമായും ബന്ധിപ്പിക്കുന്നു. പാൽചുരം മലയോര പാത കണ്ണൂർ, ഇരിട്ടി, മാനന്തവാടി എന്നീ പ്രദേശങ്ങളെ ബന്ധിപ്പിക്കുന്നു. നിലമ്പൂരിൽ നിന്നും ഊട്ടിയിലേക്കുള്ള റോഡും വയനാടിലെ മേപ്പാടി എന്ന ഗ്രാമത്തെ ബന്ധിപ്പിച്ച് കടന്നു പോകുന്നു. മൈസൂരാണ് ഏറ്റവും സമീപത്തുള്ള റയിൽവേ സ്റ്റേഷൻ. വിമാനത്താവളങ്ങൾ ഒന്നിൽ കൂടുതൽ ഉണ്ട്. കോഴിക്കോട് അന്തർദേശീയ വിമാനത്താവളം (120 കി മി), ബാംഗ്ളൂർ അന്തർദേശിയ വിമാനത്താവളം (290 കി മി), കണ്ണൂർ അന്തർദേശീയ വിമാനത്താവളം (58 കി മി) എന്നിവയാണത്.
കുറുവാൽ (ആർത്രോപോഡ)
അവലംബം
വർഗ്ഗം:ഷഡ്‌പദങ്ങൾ വർഗ്ഗം:പ്രാണികളുടെ ശരീരശാസ്ത്രം വർഗ്ഗം:അരാക്നിഡുകളുടെ ശരീരശാസ്ത്രം വർഗ്ഗം:ഇന്ദ്രിയങ്ങൾ വർഗ്ഗം:മൈരിയെപോഡുകളുടെ ശരീരശാസ്ത്രം
മദ്ധ്യ അമേരിക്ക
അമേരിക്കൻ ഭൂഖണ്ഡങ്ങളുടെ മദ്ധ്യത്തിലുള്ള പ്രദേശമാണ് മദ്ധ്യ അമേരിക്ക (സെൻട്രൽ അമേരിക്ക) (América Central അല്ലെങ്കിൽ Centroamérica) എന്നറിയപ്പെടുന്നത്. വടക്കേ അമേരിക്കൻ ഭൂഖണ്ഡത്തിന്റെ ഏറ്റവും തെക്കുള്ളതും തെക്കുകിഴക്കായി തെക്കേ അമേരിക്കയുമായി ബന്ധിക്കുന്നതുമായ ഭൂഭാഗമാണിത്. ബെലീസ്, കോസ്റ്റാറിക്ക, എൽ സാ‌ൽവദോർ, ഗ്വാട്ടിമാല, ഹോണ്ടുറാസ്, നിക്കരാഗ്വ, പനാമ എ‌ന്നിങ്ങനെ ഏഴ് രാജ്യങ്ങളാണ് ഈ പ്രദേശത്തുള്ളത്. ഈ പ്രദേശം ഗ്വാട്ടിമാല മുതൽ മദ്ധ്യ പനാമ വരെ നീണ്ടുകിടക്കുന്ന മീസോ അമേരിക്കൻ ജൈവ വൈവി‌ദ്ധ്യ ഹോട്ട് സ്പോട്ടിന്റെയും ഭാഗമാണ്. വടക്ക് മെക്സിക്കോ, കിഴക്ക് കരീബിയൻ കടൽ, പടിഞ്ഞാറ് പസഫിക് സമുദ്രം തെക്ക് കിഴക്ക് കൊളംബിയ എന്നിങ്ങനെയാണ് മദ്ധ്യ അമേരിക്കയുടെ അതിരുകൾ.
ഈ പ്രദേശത്തിന്റെ വിസ്തീർണ്ണം 524,000 ചതുരശ്ര കിലോമീറ്റർ വരും. ഇത് ഭൂമിയുടെ ഉപരിതലവിസ്തീർണ്ണത്തിന്റെ 0.1% ആണ്.
പുറത്തേയ്ക്കുള്ള കണ്ണികൾ
വർഗ്ഗം:മദ്ധ്യ അമേരിക്ക
ജിറോമൊൺ കിമുറാ
ലോകത്ത് ജീവിച്ചിരുന്ന ഏറ്റവും പ്രായമുള്ള വ്യക്തിയായിരുന്നു ജിറോമൊൺ കിമുറാ (ജനനം:1897 ഏപ്രിൽ19). പടിഞ്ഞാറൻ ജപ്പാനിലെ ക്യോട്ടങ്ങിലാണ് ഇദ്ദേഹം താമസിച്ചിരുന്നത് ലഭ്യമായ വിവരങ്ങൾ പ്രകാരം ഇതേവരെ ഭൂമുഖത്ത് ജീവിച്ച ഏറ്റവും  പ്രായം  കൂടിയ പുരുഷൻ കിമുറാ തന്നെയാണ്. 2013 ജൂൺ 12 നു അന്തരിച്ചു.
അവലംബം
വർഗ്ഗം:ഗിന്നസ് റെക്കോഡ് വർഗ്ഗം:1897-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ജപ്പാനീസ് കർഷകർ
ഉസ്തിം കർമാലിയുക്ക്
ആദ്യകാലജീവിതം
1792-ലെ പോളണ്ടിന്റെ രണ്ടാം വിഭജനത്തെത്തുടർന്ന്, പോളിഷ്-ലിത്വാനിയൻ കോമൺവെൽത്തിന്റെ ഒരു വലിയ പ്രദേശം കിഴക്കൻ പോഡിലിയ ഉൾപ്പെടെ റഷ്യൻ സാമ്രാജ്യത്തിന് വിട്ടുകൊടുത്തു.
1787-ൽ പോഡോലിയൻ വോയിവോഡ്ഷിപ്പിന്റെ ലെറ്റിചിവ് കൗണ്ടിയിലെ (പോവിയറ്റ് ലാറ്റിക്സോവ്സ്കി) (ചില സ്രോതസ്സുകളിൽ, ലിറ്റിൻ കൗണ്ടി ) ഹോളോവ്ചിന്റ്സിയിലെ സെറ്റിൽമെന്റിൽ ഒരു സെർഫായി കർമ്മലിയുക്ക് ജനിച്ചു. അക്കാലത്തെ പോലീസ് രേഖകൾ സാക്ഷ്യപ്പെടുത്തുന്നതുപോലെ, അദ്ദേഹത്തിന് കുറച്ച് സാക്ഷരതയും റഷ്യൻ, പോളിഷ്, യീദ്ദിഷ് ഭാഷകളിൽ പ്രാവീണ്യമുണ്ടായിരുന്നു എന്നതൊഴിച്ചാൽ അദ്ദേഹത്തിന്റെ ആദ്യകാല ജീവിതത്തെക്കുറിച്ച് അധികമൊന്നും അറിയില്ല. 17-ആം വയസ്സിൽ, ഗ്രാമാദ്ധ്യക്ഷ ഭൂമിയിൽ സേവകനായി ജോലിചെയ്യാൻ ഉടമ അവനെ കൊണ്ടുപോയി. പക്ഷേ കുപ്രസിദ്ധനായ ധിക്കാരിയായിരുന്നു. തൽഫലമായി, കലാപത്തിന് പ്രേരിപ്പിക്കുന്നവരിൽ നിന്ന് അവനെ നീക്കം ചെയ്യുന്നതിനായി റഷ്യൻ സൈനിക സേവനത്തിലേക്ക് നിർബന്ധിതമായി അയയ്ക്കാൻ അവന്റെ ഉടമ തീരുമാനിച്ചു.
സൈനിക സേവനവും ഉപേക്ഷിക്കലും
കമിയാനെറ്റ്‌സ്-പോഡിൽസ്‌കിയിലെ ഇംപീരിയൽ റഷ്യൻ ആർമിയിൽ സേവനമനുഷ്ഠിക്കാൻ കർമാലിയൂക്കിനെ ചേർത്തു. റഷ്യൻ ഇംപീരിയൽ ആർമിയിൽ നിർബന്ധിതമായി ഉൾപ്പെടുത്തി. 1812 ലെ നെപ്പോളിയൻ യുദ്ധങ്ങളിൽ ഉഹ്ലാൻ റെജിമെന്റിൽ സേവനമനുഷ്ഠിച്ചു. എന്നാൽ ഒടുവിൽ രക്ഷപ്പെട്ട് വ്യാപാരികളെയും ഭൂവുടമകളെയും ആക്രമിക്കുന്ന വിമത സംഘങ്ങളെ സംഘടിപ്പിച്ചു. 1814-ൽ അദ്ദേഹത്തെ പിടികൂടി, ഒരു സാധാരണ സൈനിക ശിക്ഷയായ 500 പ്രഹരങ്ങളുടെ ഒരു ഗൗണ്ട്ലെറ്റ് പ്രവർത്തിപ്പിക്കാൻ കമിയാനെറ്റ്സ്-പോഡിൽസ്കിയിൽ ശിക്ഷിക്കപ്പെട്ടു. ക്രിമിയയിലെ ഒരു സൈനിക യൂണിറ്റിൽ 25 വർഷത്തെ ശിക്ഷാ സേവനത്തിനായി അദ്ദേഹത്തെ അയച്ചു. പക്ഷേ കർമാലിയുക്ക് വീണ്ടും പലായനം ചെയ്തു വടക്കൻ പോഡോലിയയിലേക്ക് മടങ്ങി.
കലാപം
1822-ൽ, കർമ്മലിയുക്ക് വീണ്ടും അറസ്റ്റിലാവുകയും കോട്ടയിലെ പോപ്പ്സ് ടവറിൽ മൂന്നാം തവണയും ജയിലിൽ അടയ്ക്കപ്പെടുകയും ചെയ്തു. പരിക്കേൽക്കുകയും രണ്ടാഴ്ചയ്ക്ക് ശേഷം പിടിക്കപ്പെടുകയും ചെയ്തു. 1823 ഏപ്രിലിൽ, ടൗൺ ഹാളിന് മുന്നിൽ വെച്ച് കർമാലിയൂക്കിനെ 101 അടിക്ക് വിധിച്ചു.
മറ്റ് വംശങ്ങളോടുള്ള തുറന്ന സമീപനം
ഉക്രെയ്‌നിലെ എല്ലാ വംശീയ വിഭാഗങ്ങളോടും ന്യൂനപക്ഷങ്ങളോടും, പ്രത്യേകിച്ച് യഹൂദന്മാരോടും, കർമ്മലുക്കിന് യാതൊരു ദുരുദ്ദേശ്യവും ഉണ്ടായിരുന്നില്ല. അതിന്റെ ഫലമായി അവർ അദ്ദേഹത്തെ കൂട്ടത്തോടെ പിന്തുണച്ചു. പോൾസ് ജാൻ, അലക്‌സ് ഗ്ലെംബോവ്‌സ്‌കി, ഫെലിക്‌സ് ജാങ്കോവ്‌സ്‌കി, അലക്‌സാണ്ടർ വൈറ്റ്‌വിക്കി, ജൂതന്മാരായ അവ്‌റം എൽ ഇറ്റ്‌സ്‌കോവിച്ച്, അബ്രാഷ്‌കോ ഡുവിഡോവിച്ച് സോകോൾനിറ്റ്‌സ്‌കി, ആരോൺ വിനിയർ എന്നിവരായിരുന്നു അദ്ദേഹത്തിന്റെ അടുത്ത കൂട്ടാളികൾ. കർമാലിയുക്കിന്റെ റെയ്ഡുകളിൽ പങ്കെടുത്തതിനും അദ്ദേഹത്തെ സഹായിച്ചതിനും നിരവധി യഹൂദന്മാർക്കെതിരെ കേസെടുക്കപ്പെട്ടു. പൊതുവേ, കർമാലിയുക്ക് തന്റെ എല്ലാ പിന്തുണക്കാരിലും അഭൂതപൂർവമായ വിശ്വസ്തതയ്ക്ക് പ്രചോദനം നൽകി.
മരണം
1835 ഒക്‌ടോബർ 22-ന്, ഡെറാഷ്‌നിയയ്‌ക്കടുത്തുള്ള ഷ്ലിയാഖോവി-കൊറിചൈന്റ്‌സി എന്ന കുഗ്രാമത്തിലെ ഇ. പ്രോത്‌സ്‌കോവ എന്ന ഉക്രേനിയൻ സാധാരണക്കാരന്റെ വീട്ടിൽ കർമാലിയുക്ക് സംഘത്തെ ഒരു സാറിസ്റ്റ് പോസ് അടച്ചു. അവിടെ അവർ സംഘത്തെ വിജയകരമായി പതിയിരുന്ന് വീഴ്ത്തി. 48-ആം വയസ്സിൽ കർമാലിയൂക്ക് വെടിയേറ്റ് കൊല്ലപ്പെട്ടു. മൃതദേഹം ലെറ്റിചീവിലേക്ക് കൊണ്ടുവന്നു അവിടെ അടക്കം ചെയ്തു. ഇരുപതാം നൂറ്റാണ്ടിൽ അദ്ദേഹത്തിന്റെ ബഹുമാനാർത്ഥം ഒരു സ്മാരകം അവിടെ സ്ഥാപിച്ചിട്ടുണ്ട്. കാർമാലിയൂക്കിനെ കൊലപ്പെടുത്തിയ വ്യക്തി, പോളിഷ് കുലീനനായ എഫ്. റുട്കോവ്സ്കിക്ക് സാർ ഒരു മെഡൽ നൽകുകയും ആജീവനാന്ത പെൻഷൻ നൽകുകയും ചെയ്തു. ഐതിഹ്യമനുസരിച്ച്, കർമ്മല്യുക്ക് വെടിയുണ്ടകളേറ്റില്ല, മാത്രമല്ല അദ്ദേഹത്തിന് ലഭിക്കാവുന്ന ഒരേയൊരു വസ്തുവായ ഒരു ലെഡ് ഗാർമെന്റ് ബട്ടണാൽ അദ്ദേഹം കൊല്ലപ്പെട്ടു.
കലയിലും സാഹിത്യത്തിലും
നിരവധി കലകളുടെയും നാടൻപാട്ടുകളുടെയും വിഷയമാണ് കർമ്മല്യുക്ക്. ഒരു ജയിലിനും അവനെ വളരെക്കാലം പിടിക്കാൻ കഴിയാത്തതിനാൽ അദ്ദേഹത്തെ ചിലപ്പോൾ "പൊഡിലിയയിലെ ഹൂഡിനി" എന്ന് വിളിക്കാറുണ്ട്. സ്നേഹപൂർവ്വം, ഉക്രെയ്നിലെ അവസാനത്തെ ഹൈദമാക് എന്നാണ് അദ്ദേഹം അറിയപ്പെടുന്നത്.
റഷ്യൻ ചിത്രകാരൻ വാസിലി ട്രോപിനിൻ വരച്ച മൂന്ന് ഛായാചിത്രങ്ങൾക്ക് കർമല്യൂക്ക് വിഷയമായിരുന്നു. കലാകാരനുമായുള്ള കർമ്മല്യൂക്കിന്റെ പരിചയത്തിന്റെ കുറച്ച് വ്യത്യസ്ത പതിപ്പുകൾ ഉണ്ട്. ഒരു പതിപ്പ് അനുസരിച്ച്, ട്രോപിനിനെ കർമ്മലിയൂക്കിന് പരിചയപ്പെടുത്തിയത് അദ്ദേഹത്തിന്റെ സുഹൃത്ത് ഫിസിഷ്യൻ പ്രോകോപ്പി ഡാനിലേവ്സ്കി ആണ്. അദ്ദേഹം കർമ്മലിയൂക്കിന്റെ ആളുകൾക്ക് വൈദ്യസഹായം നൽകി. മറ്റൊരു പതിപ്പ് അനുസരിച്ച്, ട്രോപിനിൻ ജയിലിനുള്ളിൽ കർമാലിയിക്കിനെ വരച്ചു. ട്രോപിനിൻ വരച്ച കർമ്മല്യൂക്കിന്റെ മൂന്ന് ഛായാചിത്രങ്ങൾ നിലനിൽക്കുന്നു. ഒന്ന് നിസ്നി ടാഗിൽ ആർട്ട് മ്യൂസിയത്തിലും മറ്റൊന്ന് ട്രെത്യാക്കോവ് ഗാലറിയിലും മൂന്നാമത്തേത് റഷ്യൻ മ്യൂസിയത്തിലും സൂക്ഷിച്ചിരിക്കുന്നു.
ഗാനരചയിതാവ് ടോമാസ് പാദൂരയുടെ നിരവധി കവിതകൾക്ക് കർമ്മല്യുക് വിഷയമായിരുന്നു. അവയിൽ ചിലത് നാടൻ പാട്ടുകളായി.
ഉസ്റ്റിം കർമാല്യൂക്കിന് സമർപ്പിച്ചിട്ടുള്ള സാഹിത്യകൃതികളിൽ ഇവ ഉൾപ്പെടുന്നു:
അടിക്കുറിപ്പുകൾ
a. In honor of Karmaliuk, the Pope's Tower where he was frequently held captive in is also referred to as "Karmaliuk's Tower."
ഗ്രന്ഥസൂചിക
വർഗ്ഗം:1835-ൽ മരിച്ചവർ വർഗ്ഗം:ഉക്രേനിയൻ നാടോടിക്കഥകൾ വർഗ്ഗം:1787-ൽ ജനിച്ചവർ
ഇന്ത്യൻ യൂണിയൻ
1947 ഓഗസ്റ്റ് 15 നും 1950 ജനുവരി 26 നും ഇടയിൽ നിലനിന്നിരുന്ന ബ്രിട്ടീഷ് കോമൺവെൽത്ത് ഓഫ് നേഷൻസിലെ ഒരു സ്വതന്ത്ര ഡൊമീനിയൻ ആയിരുന്നു ഡൊമിനിയൻ ഓഫ് ഇന്ത്യ. ഔദ്യോഗികമായി ഇത് യൂണിയൻ ഓഫ് ഇന്ത്യ, അല്ലെങ്കിൽ ഇന്ത്യൻ യൂണിയൻ എന്ന് അറിയപ്പെട്ടിരുന്നു. അതിന്റെ രൂപീകരണം വരെ, സമകാലിക ഉപയോഗത്തിൽ "ഇന്ത്യ" എന്ന് പൊതുവെ വിളിക്കപ്പെടുന്ന ഇന്ത്യൻ ഉപഭൂഖണ്ഡം യുണൈറ്റഡ് കിംഗ്ഡം ഒരു അനൗപചാരിക സാമ്രാജ്യമായി ഭരിച്ചിരുന്നു. ബ്രിട്ടീഷ് രാജ് എന്നും ചിലപ്പോൾ ബ്രിട്ടീഷ് ഇന്ത്യൻ സാമ്രാജ്യം എന്നും വിളിക്കപ്പെടുന്ന ഈ സാമ്രാജ്യം, ബ്രിട്ടീഷ് ഗവൺമെന്റ് നേരിട്ട് ഭരിച്ചിരുന്ന പ്രദേശങ്ങളും, അധീശാധികാരം പ്രകാരം ഇന്ത്യൻ ഭരണാധികാരികൾ ഭരിച്ചിരുന്ന പ്രദേശങ്ങളും, ബ്രിട്ടീഷ് ഇന്ത്യ എന്ന് വിളിക്കപ്പെടുന്ന പ്രദേശങ്ങളും ഉൾക്കൊള്ളുന്നു. 1947-ലെ ഇന്ത്യൻ ഇൻഡിപെൻഡൻസ് ആക്ട് പാസാക്കിയതിലൂടെ ഇന്ത്യയുടെ ആധിപത്യം ഔപചാരികമാക്കപ്പെട്ടു. അത് പാകിസ്ഥാനെയും ഒരു സ്വതന്ത്ര ഡൊമിനിയൻ ആക്കി (അതിൽ ഇന്നത്തെ പാകിസ്ഥാനിലും ബംഗ്ലാദേശിലും ഉൾപ്പെടുന്ന ബ്രിട്ടീഷ് ഇന്ത്യയുടെ പ്രദേശങ്ങൾ ഉൾക്കൊള്ളുന്നു). ഇന്ത്യൻ യൂണിയൻ പൊതുവായ ഭാഷയിൽ "ഇന്ത്യ" ആയി തുടർന്നു, പക്ഷേ ഭൂമിശാസ്ത്രപരമായി ചുരുങ്ങി. ഈ നിയമപ്രകാരം, ബ്രിട്ടീഷ് സർക്കാർ അതിന്റെ മുൻ പ്രദേശങ്ങൾ ഭരിക്കാനുള്ള എല്ലാ ഉത്തരവാദിത്തവും ഉപേക്ഷിച്ചു. നാട്ടുരാജ്യങ്ങളിലെ ഭരണാധികാരികളുമായുള്ള ഉടമ്പടി അവകാശങ്ങളും സർക്കാർ റദ്ദാക്കുകയും ഇന്ത്യയിലോ പാകിസ്ഥാനിലോ ചേരാൻ അവരെ ഉപദേശിക്കുകയും ചെയ്തു. അതനുസരിച്ച്, ബ്രിട്ടീഷ് രാജാവിന്റെ "ഇന്ത്യയുടെ ചക്രവർത്തി" എന്ന രാജപദവി ഉപേക്ഷിക്കപ്പെട്ടു.
ബ്രിട്ടീഷ് ഇന്ത്യയുടെ വിഭജനത്തെ തുടർന്നാണ് ഇന്ത്യൻ യൂണിയൻ നിലവിൽ വന്നത്. ബ്രിട്ടീഷ് രാജ് അവസാനിപ്പിക്കുന്നതിൽ ഒരു പ്രധാന ഘടകമായി മാറിയത് കൊളോണിയൽ വിരുദ്ധ ദേശീയ പ്രസ്ഥാനമായിരുന്നു. സ്വാതന്ത്ര്യ ലഭ്ദിയോടെ ജവഹർലാൽ നെഹ്‌റു പ്രധാനമന്ത്രിയായും വല്ലഭായ് പട്ടേൽ ഉപപ്രധാനമന്ത്രിയായും ഇന്ത്യൻ നാഷണൽ കോൺഗ്രസിന്റെ രണ്ട് അംഗങ്ങളും ചേർന്ന് ഒരു പുതിയ സർക്കാർ രൂപീകരിച്ചു. അവസാന വൈസ്രോയി ആയിരുന്ന മൗണ്ട് ബാറ്റൺ പ്രഭു, സ്വതന്ത്ര ഇന്ത്യയുടെ ആദ്യ ഗവർണർ ജനറലായി 1948 ജൂൺ വരെ തുടർന്നു.
ബ്രിട്ടീഷ് ഇന്ത്യയുടെ വിഭജനത്തോടൊപ്പമുള്ള ജനസംഖ്യാപരമായ മാറ്റങ്ങൾ രേഖപ്പെടുത്താൻ ഈ കാലയളവിൽ ഒരു വലിയ ശ്രമം നടത്തി. ഭൂരിഭാഗം ഡെമോഗ്രാഫർമാരുടെയും അഭിപ്രായത്തിൽ, വിഭജനത്തിന്റെ ഭാഗമായി അഭയാർത്ഥികളായി 14 മുതൽ 18 ദശലക്ഷം ആളുകൾ ഇന്ത്യയ്ക്കും പാകിസ്ഥാനും ഇടയിൽ പലായനം ചെയ്തു, ഒരു ദശലക്ഷത്തിലധികം ആളുകൾ കൊല്ലപ്പെട്ടു. ഇന്ത്യയിൽ നിലനിൽക്കുന്ന ദാരിദ്ര്യം രേഖപ്പെടുത്തുന്നതിനുള്ള ഒരു പ്രധാന ശ്രമവും ഈ കാലയളവിൽ നടന്നു. 1949-ൽ ഗവൺമെന്റ് നിയമിച്ച ഒരു സമിതി, ഒരു ഇന്ത്യക്കാരന്റെ ശരാശരി വാർഷിക വരുമാനം 260 (അല്ലെങ്കിൽ $55) രൂപയാണെന്ന് കണക്കാക്കി. 1951 ലെ സെൻസസ് പ്രകാരം, സാക്ഷരത പുരുഷന്മാർക്ക് 23.54% ഉം സ്ത്രീകൾക്ക് 7.62% ഉം ആയി കണക്കാക്കി. സ്ത്രീകളുടെ നില മെച്ചപ്പെടുത്താനുള്ള പദ്ധതികളും സർക്കാർ ആരംഭിച്ചു. 1950-കളുടെ മധ്യത്തിലെ ഹിന്ദു കോഡ് ബില്ലുകൾ പിതൃപരത, വൈവാഹിക വേർപിരിയൽ, ശൈശവ വിവാഹം എന്നിവ നിയമവിരുദ്ധമാക്കി. 1950 വരെ ഇന്ത്യൻ യൂണിയൻ നിലനിന്നിരുന്നു, അതിനുശേഷം ഇന്ത്യ, രാഷ്ട്രപതി രാഷ്ട്രത്തലവനായി കോമൺവെൽത്തിൽ ഒരു റിപ്പബ്ലിക്കായി.
പശ്ചാത്തലം: 1946
1920-കളുടെ തുടക്കത്തിൽ ഇന്ത്യൻ നാഷണൽ കോൺഗ്രസ് ഇന്ത്യൻ ദേശീയതയുടെ പ്രധാന വക്താവായി മാറി. മഹാത്മാഗാന്ധിയുടെ നേതൃത്വത്തിൽ, യുണൈറ്റഡ് കിംഗ്ഡത്തിൽ നിന്ന് ഇന്ത്യയെ സ്വാതന്ത്ര്യത്തിലേക്ക് നയിക്കാൻ കോൺഗ്രസ്, ബ്രിട്ടീഷ് സാമ്രാജ്യത്തിലെ മറ്റ് കൊളോണിയൽ വിരുദ്ധ ദേശീയ പ്രസ്ഥാനങ്ങളെ ശക്തമായി സ്വാധീനിച്ചു. മതപരമായ ബഹുസ്വരതയിൽ അധിഷ്ഠിതമായ ഒരു സ്വതന്ത്ര ഇന്ത്യയെക്കുറിച്ചുള്ള കോൺഗ്രസിന്റെ കാഴ്ചപ്പാട് 1940-കളുടെ തുടക്കത്തിൽ അഖിലേന്ത്യാ മുസ്ലീം ലീഗിന്റെയും മുഹമ്മദ് അലി ജിന്നയുടെയും നേതൃത്വത്തിൽ ഒരു പുതിയ മുസ്ലീം ദേശീയതയാൽ വെല്ലുവിളിക്കപ്പെട്ടു. കണ്ണി=//upload.wikimedia.org/wikipedia/commons/thumb/4/44/Attlee_with_GeorgeVI_HU_59486.jpg/220px-Attlee_with_GeorgeVI_HU_59486.jpg|ഇടത്ത്‌|ലഘുചിത്രം| 1945 ജൂലൈ 26-ലെ പൊതുതെരഞ്ഞെടുപ്പിൽ [[ലേബർ പാർട്ടി|ലേബർ പാർട്ടിയുടെ വിജയത്തിനുശേഷം ബക്കിംഗ്ഹാം കൊട്ടാരത്തിന്റെ മൈതാനത്ത് ക്ലെമന്റ് ആറ്റ്‌ലി ജോർജ്ജ് ആറാമൻ രാജാവിനൊപ്പം.]] 1945-ൽ ബ്രിട്ടനിൽ നടന്ന പൊതുതെരഞ്ഞെടുപ്പിൽ ലേബർ പാർട്ടി വിജയിച്ചു. ക്യാബിനറ്റിൽ സ്റ്റാഫോർഡ് ക്രിപ്‌സും ലോർഡ് പെത്തിക്-ലോറൻസും ഉൾപ്പെട്ട ക്ലെമന്റ് ആറ്റ്‌ലിയുടെ നേതൃത്വത്തിലുള്ള സർക്കാർ സത്യപ്രതിജ്ഞ ചെയ്തു. പുതിയ സർക്കാരിൽ അറ്റ്‌ലി ഉൾപ്പെടെയുള്ളവർ ഇന്ത്യയുടെ അപകോളനീകരണത്തെ പിന്തുണച്ച ചരിത്രമുണ്ട്. 1946-ന്റെ അവസാനത്തിൽ, ജനസംഖ്യയും രണ്ടാം ലോകമഹായുദ്ധവും കാരണം ലേബർ ഗവൺമെന്റും അതിന്റെ ഖജനാവും തളർന്നു. ഇന്ത്യയിലെ ബ്രിട്ടീഷ് ഭരണം അവസാനിപ്പിക്കാൻ തീരുമാനിച്ച ബ്രിട്ടൺ, 1947 ന്റെ തുടക്കത്തിൽ, 1948 ജൂൺ മാസത്തിന് മുമ്പ് അധികാരം കൈമാറ്റം ചെയ്യാനുള്ള ഉദ്ദേശ്യം പ്രഖ്യാപിച്ചു.
അതിനു മുമ്പ് 1946ൽ ഇന്ത്യയിൽ തിരഞ്ഞെടുപ്പ് പ്രഖ്യാപിച്ചിരുന്നു. പതിനൊന്ന് പ്രവിശ്യകളിൽ എട്ടിലും കോൺഗ്രസ് തെരഞ്ഞെടുപ്പു വിജയം നേടിയിരുന്നു. കോൺഗ്രസും മുസ്ലീം ലീഗും തമ്മിലുള്ള ചർച്ചകൾ ഇന്ത്യയെ വിഭജിക്കുന്ന വിഷയത്തിൽ സ്തംഭിച്ചു. ബ്രിട്ടീഷ് ഇന്ത്യയിൽ ഒരു മുസ്ലീം മാതൃരാജ്യത്തിനുള്ള ആവശ്യം സമാധാനപരമായി ഉയർത്തിക്കാട്ടുക എന്ന പ്രഖ്യാപിത ലക്ഷ്യത്തോടെ ജിന്ന 1946 ഓഗസ്റ്റ് 16 "പ്രത്യക്ഷ കർമ്മ ദിനം" ആയി പ്രഖ്യാപിച്ചു. അടുത്ത ദിവസം കൽക്കത്തയിൽ ഹിന്ദു-മുസ്ലിം കലാപം പൊട്ടിപ്പുറപ്പെടുകയും ഇന്ത്യയിലുടനീളം വ്യാപിക്കുകയും ചെയ്തു. സംഭവങ്ങളുടെ ഗതിയിൽ ഇന്ത്യാ ഗവൺമെന്റും കോൺഗ്രസും കുലുങ്ങിയെങ്കിലും, സെപ്റ്റംബറിൽ കോൺഗ്രസിന്റെ നേതൃത്വത്തിലുള്ള ഒരു ഇടക്കാല സർക്കാർ സ്ഥാപിക്കപ്പെട്ടു, ജവഹർലാൽ നെഹ്‌റു ഐക്യ ഇന്ത്യയുടെ പ്രധാനമന്ത്രിയായി.
സ്വാതന്ത്ര്യം: 1947
കണ്ണി=//upload.wikimedia.org/wikipedia/commons/thumb/d/d7/Lord_Mountbatten_swears_in_Jawaharlal_Nehru_as_the_first_Prime_Minister_of_free_India_on_Aug_15%2C_1947.jpg/220px-Lord_Mountbatten_swears_in_Jawaharlal_Nehru_as_the_first_Prime_Minister_of_free_India_on_Aug_15%2C_1947.jpg|വലത്ത്‌|ലഘുചിത്രം| 1947 ഓഗസ്റ്റ് 15-ന് സ്വതന്ത്ര ഇന്ത്യയുടെ ആദ്യ പ്രധാനമന്ത്രിയായി ചുമതലയേറ്റ ജവഹർലാൽ നെഹ്‌റുവിനായി മൗണ്ട് ബാറ്റൺ പ്രഭു സത്യപ്രതിജ്ഞ ചൊല്ലിക്കൊടുന്നു സ്വാതന്ത്ര്യം അടുത്തെത്തിയപ്പോൾ, പഞ്ചാബ്, ബംഗാൾ പ്രവിശ്യകളിൽ ഹിന്ദുക്കളും മുസ്ലീങ്ങളും തമ്മിലുള്ള അക്രമം തുടർന്നു. വർദ്ധിച്ചുവരുന്ന അക്രമത്തിനുള്ള സാധ്യതകൾക്കായി ബ്രിട്ടീഷ് സൈന്യം തയ്യാറാവാതെ വന്നതോടെ, പുതിയ വൈസ്രോയി, ലൂയിസ് മൗണ്ട് ബാറ്റൺ, അധികാരം കൈമാറ്റം ചെയ്യുന്നതിനുള്ള തീയതി നീട്ടി, പരസ്പര സമ്മതത്തോടെയുള്ള സ്വാതന്ത്ര്യ പദ്ധതിക്ക് ആറുമാസത്തിൽ താഴെ സമയം അനുവദിച്ചു. 1947 ജൂണിൽ കോൺഗ്രസിന് വേണ്ടി നെഹ്‌റുവും അബുൽ കലാം ആസാദും, മുസ്ലീം ലീഗിനെ പ്രതിനിധീകരിച്ച് ജിന്നയും, ദളിതരെ പ്രതിനിധീകരിച്ച് ബിആർ അംബേദ്ക്കറും, സിഖുകാരെ പ്രതിനിധീകരിച്ച് മാസ്റ്റർ താരാ സിംഗ് തുടങ്ങിയവർ ഉൾപ്പെടെയുള്ള ദേശീയ നേതാക്കൾ ഗാന്ധിയുടെ കാഴ്ചപ്പാടുകൾക്ക് വിരുദ്ധമായി മതപരമായ രീതിയിൽ രാജ്യം വിഭജിക്കാൻ സമ്മതിച്ചു. ഹിന്ദുക്കളും സിഖുകാരും കൂടുതലുള്ള പ്രദേശങ്ങൾ പുതിയ ഇന്ത്യയിലേക്കും മുസ്ലീം ജനസംഖ്യ കൂടുതലുള്ള പ്രദേശങ്ങൾ പാക്കിസ്ഥാനിലേക്കും മാറ്റപ്പെട്ടു; പദ്ധതിയിൽ മുസ്ലീം ഭൂരിപക്ഷമുള്ള പഞ്ചാബ്, ബംഗാൾ പ്രവിശ്യകളുടെ വിഭജനം ഉൾപ്പെടുന്നു.
1947 ആഗസ്റ്റ് 14-ന്, കറാച്ചിയിലെ ആദ്യത്തെ ഗവർണർ ജനറലായി മുഹമ്മദ് അലി ജിന്ന സത്യപ്രതിജ്ഞ ചെയ്ത് അധികാരമേറ്റതോടെ പാക്കിസ്ഥാന്റെ പുതിയ ഡൊമിനിയൻ നിലവിൽ വന്നു. അടുത്ത ദിവസം, 1947 ഓഗസ്റ്റ് 15 ന്, ഡൊമിനിയൻ ഓഫ് ഇന്ത്യ (ഔദ്യോഗികമായി ഇന്ത്യൻ യൂണിയൻ) നിലവിൽ വരുകയും, ജവഹർലാൽ നെഹ്‌റു പ്രധാനമന്ത്രി ആയും മൗണ്ട് ബാറ്റൺ, അതിന്റെ ആദ്യ ഗവർണർ ജനറലായും സ്ഥാനമേറ്റ് ന്യൂഡൽഹിയിൽ ഔദ്യോഗിക ചടങ്ങുകൾ നടക്കുകയും ചെയ്തു.
അധികാര കൈമാറ്റം വേഗത്തിലാക്കാനുള്ള മൗണ്ട് ബാറ്റന്റെ തീരുമാനത്തിന് പ്രശംസയും വിമർശനവും ലഭിച്ചു. ചെറിയ വഴക്കുകൾ ഉപേക്ഷിക്കാൻ ഇന്ത്യൻ രാഷ്ട്രീയക്കാരെ നിർബന്ധിക്കുകയും ഗ്രേറ്റ് ബ്രിട്ടന് മേലാൽ നിയന്ത്രിക്കാൻ കഴിയാത്ത രോഷം തടയുന്നതിനുള്ള അവരുടെ ബാധ്യതകൾ അംഗീകരിക്കുകയും ചെയ്യുന്നതിന്റെ ഫലമാണ് നേരത്തെയുള്ള കൈമാറ്റം എന്ന് അനുകൂലിക്കുന്നവർ കരുതുന്നു. ബ്രിട്ടീഷുകാർ ഒരു വർഷം കൂടി താമസിച്ചിരുന്നെങ്കിൽ, ഒരു പരിവർത്തനത്തിനുള്ള സ്ഥാപനങ്ങൾ ഉണ്ടായിരുന്നെങ്കിൽ, പ്രശ്‌നകരമായ പ്രദേശങ്ങളിൽ സൈന്യത്തെ സജ്ജമാക്കിയിരുന്നെങ്കിൽ, അക്രമാസക്തമല്ലാത്ത ഒരു കൈമാറ്റം ഉണ്ടാകുമായിരുന്നുവെന്ന് വിമർശകർ കരുതുന്നു. കണ്ണി=//upload.wikimedia.org/wikipedia/commons/thumb/6/6b/Gandhi_and_Suhrawardy_fasting_15_August_1947_in_Calcutta_2.jpg/220px-Gandhi_and_Suhrawardy_fasting_15_August_1947_in_Calcutta_2.jpg|ഇടത്ത്‌|ലഘുചിത്രം|ബംഗാൾ പ്രധാനമന്ത്രിയും (1946-1947) പിന്നീട് പാകിസ്ഥാൻ പ്രധാനമന്ത്രിയും ആയ [[ഹുസൈൻ ഷഹീദ് സുഹ്റാവർദി|ഹുസൈൻ ഷഹീദ് സുഹ്‌റവർദി (ഇടത്), മഹാത്മാഗാന്ധിയും ഇന്ത്യയുടെ സ്വാതന്ത്ര്യദിനത്തിന് ശേഷമുള്ള ദിവസങ്ങളിൽ മതപരമായ അക്രമങ്ങൾ തടയുന്നതിനായി കൽക്കട്ടയിൽ 73 മണിക്കൂർ ഉപവാസം നടത്തിയിരുന്നു.]] ഓരോ ജില്ലയും പാകിസ്ഥാനിലേക്കോ ഇന്ത്യയിലേക്കോ എന്ന് തീരുമാനിക്കാൻ ചുമതലപ്പെടുത്തിയ റാഡ്ക്ലിഫ് കമ്മീഷൻ, അധികാര കൈമാറ്റത്തിന് രണ്ട് ദിവസത്തിന് ശേഷം 1947 ഓഗസ്റ്റ് 17 ന് അത് പ്രഖ്യാപിച്ചു. ഇത് പഞ്ചാബിലെ സിഖ് ആധിപത്യ പ്രദേശങ്ങളെ രണ്ട് രാജ്ങ്ങൾക്കിടയിൽ തുല്യ അനുപാതത്തിൽ വിഭജിച്ചു. ഏറ്റവും മോശമായ അവസ്ഥയെ ഭയന്നിരുന്ന സിഖ് ഗ്രൂപ്പുകൾ ഇതനെതിരെ ശക്തമായ എതിർപ്പ് ഉയർത്താൻ ഒരുങ്ങുകയായിരുന്നു. പ്രതീക്ഷിച്ച അക്രമത്തെ നേരിടാൻ, ബ്രിട്ടീഷ് രാജ് ഗവൺമെന്റ് 50,000 അംഗ ഇന്ത്യൻ അതിർത്തി സേന രൂപീകരിച്ചു. അക്രമം ആരംഭിച്ചപ്പോൾ, സേന ഫലപ്രദമല്ലെന്ന് തെളിഞ്ഞു. പ്രാദേശികമായി റിക്രൂട്ട് ചെയ്യപ്പെട്ട മിക്ക യൂണിറ്റുകൾക്കും പഞ്ചാബിലെ മൂന്ന് മതവിഭാഗങ്ങളിൽ ഒന്നോ അല്ലെങ്കിൽ മറ്റെന്തെങ്കിലും ഗ്രൂപ്പുകളുമായോ ശക്തമായ ബന്ധം ഉണ്ടായിരുന്നു, സമ്മർദ്ദത്തിൽ നിഷ്പക്ഷത നിലനിർത്താൻ അവർക്ക് കഴിഞ്ഞില്ല. ദിവസങ്ങൾക്കുള്ളിൽ, കിഴക്കൻ പഞ്ചാബിലെ സിഖുകാരും ഹിന്ദുക്കളും അവിടെയുള്ള മുസ്ലീങ്ങളെ പെട്ടെന്ന് അപ്രതീക്ഷിതമായി ആക്രമിക്കുകയായിരുന്നു, പടിഞ്ഞാറൻ പഞ്ചാബിൽ, മുസ്ലീങ്ങൾ സിഖുകാർക്ക് നേരെയുള്ള അക്രമവും ക്രൂരതയും തിരിച്ചുവിടുകയായിരുന്നു. അഭയാർത്ഥികളെ അവരുടെ പുതിയ ദേശങ്ങളിലേക്ക് കൊണ്ടുപോകുന്ന ട്രെയിനുകൾ തടഞ്ഞുനിർത്തി, അതിലുള്ളവരെ പ്രായവും ലിംഗഭേദവും പരിഗണിക്കാതെ കശാപ്പ് ചെയ്തു. തങ്ങളുടെ പുതിയ ദേശത്തിലേക്ക് കിഴക്കോട്ടും പടിഞ്ഞാറോട്ടും സഞ്ചരിക്കുന്ന മനുഷ്യരുടെയും കാളവണ്ടികളുടെയും നീണ്ട നിരകൾ തടഞ്ഞുനിർത്തി കീഴടക്കി.
പടിഞ്ഞാറൻ പഞ്ചാബിൽ നിന്നുള്ള ഹിന്ദു അഭയാർത്ഥികൾ ഡൽഹിയിൽ എത്തി മുസ്ലീം സമുദായത്തെ അവരുടെ സ്ഥാപിത സാംസ്കാരിക മാതൃകകളിൽ നിന്നും മൂല്യങ്ങളിൽ നിന്നും തടഞ്ഞ് പുതിയ സർക്കാരിനെ താൽക്കാലികമായി അസ്ഥിരപ്പെടുത്തുകയും ചെയ്തു. വിഭജന അക്രമത്തിൽ മരിച്ചവരുടെ എണ്ണം ഒരിക്കലും അറിയാൻ കഴിയില്ല, പക്ഷേ ജഡ്ജി ജി ഡി ഖോസ്ല, സ്റ്റേൺ റെക്കണിംഗിൽ ഇത് ഏകദേശം 500,000 ആണെന്ന് കരുതി. ചരിത്രകാരനായ പെർസിവൽ സ്പിയർ പുതിയ അതിർത്തിയിലൂടെ ഓരോ വഴിക്കും അഞ്ചര ദശലക്ഷം പേർ യാത്ര ചെയ്തിരിക്കാം. എന്നെഴുതുന്നു. സിന്ധിൽ നിന്ന് ഏകദേശം 400,000 ഹിന്ദുക്കൾ ഇന്ത്യയിലേക്ക് കുടിയേറി, കിഴക്കൻ പാകിസ്ഥാനിൽ നിന്ന് (ഇപ്പോൾ ബംഗ്ലാദേശ്) ഒരു ദശലക്ഷം ഹിന്ദുക്കൾ ഇന്ത്യയിലെ പശ്ചിമ ബംഗാൾ പ്രവിശ്യയിലേക്ക് കുടിയേറി. കൂട്ടക്കൊലകളുടെ പശ്ചാത്തലത്തിൽ വന്ന കുടിയേറ്റങ്ങൾ പുതിയ ഗവൺമെന്റിന്റെ ശക്തിയെ സാരമായി ബാധിച്ചു. കണ്ണി=//upload.wikimedia.org/wikipedia/commons/thumb/f/f7/Lady_Mountbatten_visiting_a_Refugee_Camp_in_Gurgaon.jpg/220px-Lady_Mountbatten_visiting_a_Refugee_Camp_in_Gurgaon.jpg|വലത്ത്‌|ലഘുചിത്രം| ലേഡി എഡ്വിന മൗണ്ട് ബാറ്റൻ 1947 ജൂണിൽ ഡൽഹിക്ക് പുറത്തുള്ള ഒരു അഭയാർത്ഥി ക്യാമ്പ് സന്ദർശിക്കുന്നു. 1947 ലെ ശരത്കാലത്തോടെ മതപരമായ കൊലപാതകങ്ങൾ കുറഞ്ഞു, പക്ഷേ അഭയാർത്ഥികളെ പാർപ്പിക്കാനുള്ള ഉത്തരവാദിത്തത്തിൽ ഗവൺമെന്റ് ഭാരപ്പെട്ടു. പഞ്ചാബിൽ, മുസ്ലീങ്ങൾ അടുത്തിടെ ഒഴിപ്പിച്ച ഭൂമി ഉണ്ടായിരുന്നു; ഡൽഹിയിൽ ഹിന്ദു, സിഖ് അഭയാർത്ഥികളിൽ ധാരാളമായിരുന്നു: പാകിസ്ഥാനിലേക്ക് പോകുന്ന മുസ്ലീങ്ങളെക്കാൾ കൂടുതൽ പേർ അവിടെ എത്തിയിരുന്നു. അഭയാർത്ഥികളെ ഡൽഹിയുടെ പ്രാന്തപ്രദേശങ്ങളിൽ അടച്ചുറപ്പുള്ള നിരവധി പ്രദേശങ്ങളിൽ പാർപ്പിച്ചു. എന്നാൽ താമസിയാതെ അവർ തെരുവുകളിലേക്കൊഴുകുകയും മസ്ജിദുകൾ പോലും കയ്യടക്കുകയും ചെയ്തു. അവർ പാകിസ്ഥാനിലേക്ക് നാടുകടത്താൻ കാത്തിരിക്കുന്ന മുസ്ലീങ്ങൾക്കൊപ്പം ദൽഹി സുൽത്താനേറ്റിന്റെ അവശിഷ്ടങ്ങൾ നിറഞ്ഞ പുരാണ കില കൈവശപ്പെടുത്താൻ ശ്രമിച്ചു. മതവികാരം ഉയർന്നുകൊണ്ടിരുന്നു; ഡൽഹിയിൽ അവശേഷിക്കുന്ന മുസ്‌ലിങ്ങൾ കൂട്ടക്കൊല ഭയപ്പെട്ടിരുന്നു.
ബംഗാളിലെ അക്രമം അവസാനിപ്പിക്കാനുള്ള അദ്ദേഹത്തിന്റെ ദൗത്യം പൂർത്തീകരിച്ചു, മഹാത്മാഗാന്ധി 1947 ഒക്ടോബറിൽ ഡൽഹിയിലെത്തി. അദ്ദേഹത്തിന്റെ പുതിയ ദൗത്യം നഗരത്തിൽ സമാധാനം പുനഃസ്ഥാപിക്കുക എന്നതായിരുന്നു. നഗരത്തിലെ ഗോലെ മാർക്കറ്റ് ഏരിയയിലെ പട്ടികജാതി "ബാൽമീകി ക്ഷേത്രത്തിൽ" നിന്ന് തന്റെ പ്രവർത്തനങ്ങൾ നയിക്കാൻ അദ്ദേഹം തീരുമാനിച്ചു. പിന്നീട് അഭയാർത്ഥികൾക്ക് അഭയം നൽകുന്നതിനായി ക്ഷേത്രം ആവശ്യപ്പെട്ടതിനാൽ, സെൻട്രൽ ഡൽഹിയിലെ ഒരു വലിയ മാളികയായ ബിർള ഹൗസിലെ രണ്ട് മുറികളിലേക്ക് ഗാന്ധി മാറി. ഇന്ത്യൻ സർക്കാരിനുള്ളിലെ ചില ഗ്രൂപ്പുകൾ ഗാന്ധിയുടെ പ്രവർത്തനങ്ങളെ എതിർത്തു.
താമസിയാതെ മറ്റൊരു പ്രശ്നം മുളപൊട്ടി. ഇന്ത്യയുടെ വിഭജനം ബ്രിട്ടീഷ് ഇന്ത്യയുടെ ഭൂമിയുടെ വിഭജനം മാത്രമായിരുന്നില്ല; അതിന്റെ ആസ്തികളുടെ വിഭജനവും അതിൽ ഉൾപ്പെട്ടിരുന്നു. നേരത്തെ വിലപേശൽ നടത്തിയിരുന്ന ആസ്തികൾ ഇന്ത്യയിൽ നിന്ന് (ട്രഷറി ഉണ്ടായിരുന്നിടത്ത്) പാകിസ്ഥാനിലേക്ക് മാറ്റേണ്ടതുണ്ട്. കാശ്മീരിലെ വളർന്നുവരുന്ന പ്രതിസന്ധിയുടെ പേരിൽ പാക്കിസ്ഥാനെ സമ്മർദ്ദത്തിലാക്കാൻ ഇന്ത്യൻ സർക്കാർ ഈ പണം തടഞ്ഞുവച്ചു; ഭയാനകമായ ശൈത്യകാലത്ത് പാക്കിസ്ഥാനിൽ നിന്നുള്ള ആക്രമണത്തെ ഇന്ത്യ ഭയപ്പെട്ടു.
1948 ജനുവരി 12-ന്, കഴിഞ്ഞ ഒക്ടോബറിൽ 78 വയസ്സ് തികഞ്ഞ ഗാന്ധിജി നിരാഹാരസമരം തുടങ്ങി. മുഴുവൻ പണവും നൽകൽ, ഡൽഹിയിൽ സമാധാന ഉടമ്പടി ഒപ്പിടൽ, പള്ളികൾ ഒഴിപ്പിക്കൽ എന്നിവയായിരുന്നു അതിന്റെ വ്യവസ്ഥകൾ. ഇന്ത്യാ ഗവൺമെന്റ് 1948 ജനുവരി 18-ന് സ്വത്തുക്കൾ കൈമാറാൻ സമ്മതിക്കുകയും സമാധാന ഉടമ്പടി ഒപ്പുവെക്കുകയും ചെയ്തപ്പോൾ, ഗാന്ധി നിരാഹാരം അവസാനിപ്പിച്ചു.
കശ്മീരിനെ ചൊല്ലിയുള്ള യുദ്ധം
കണ്ണി=//upload.wikimedia.org/wikipedia/commons/thumb/5/51/Kashmir_Region_November_2019.jpg/220px-Kashmir_Region_November_2019.jpg|ലഘുചിത്രം| കാശ്മീർ ഇന്ത്യയുടെയും പാകിസ്ഥാന്റെയും നിയന്ത്രണത്തിലുള്ള പ്രദേശങ്ങൾ കാണിക്കുന്നു. 1949-ലെ വെടിനിർത്തൽ രേഖയുടെ പിൻഗാമിയായ [[ഇന്തോ-പാക് നിയന്ത്രണരേഖ|നിയന്ത്രണരേഖ രണ്ട് പ്രദേശങ്ങളെയും വേർതിരിക്കുന്നു.]] കണ്ണി=//upload.wikimedia.org/wikipedia/commons/thumb/3/36/Nehru_visiting_Srinagar_Brigade_Headquarters_Military_Hospital_in_May_1948.jpg/220px-Nehru_visiting_Srinagar_Brigade_Headquarters_Military_Hospital_in_May_1948.jpg|ലഘുചിത്രം| 1948 മെയ് മാസത്തിൽ കശ്മീരിലെ ശ്രീനഗറിലെ ബ്രിഗേഡ് ഹെഡ്ക്വാർട്ടേഴ്സ് മിലിട്ടറി ഹോസ്പിറ്റലിൽ നെഹ്‌റു ഒരു ഇന്ത്യൻ സൈനികനെ സന്ദർശിക്കുന്നു ഒന്നാം ആംഗ്ലോ-സിഖ് യുദ്ധത്തിൽ ബ്രിട്ടീഷുകാർ സിഖ് സാമ്രാജ്യത്തെ പരാജയപ്പെടുത്തിയതിന് ശേഷം 1846-ൽ കാശ്മീർ നാട്ടുരാജ്യമായി രൂപീകരിച്ചു. അമൃത്സർ ഉടമ്പടി പ്രകാരം ഈ പ്രദേശം ബ്രിട്ടീഷുകാരിൽ നിന്ന് വാങ്ങിയതിനുശേഷം, ജമ്മുവിലെ രാജാവായ ഗുലാബ് സിംഗ് കശ്മീരിന്റെ പുതിയ ഭരണാധികാരിയായി. അദ്ദേഹത്തിന്റെ പിൻഗാമികളുടെ ഭരണം, ബ്രിട്ടീഷ് കിരീടത്തിന്റെ പരമാധികാരത്തിൽ (അല്ലെങ്കിൽ ശിക്ഷണം) 1947 ലെ ഇന്ത്യയുടെ വിഭജനംം വരെ നീണ്ടുനിന്നു. പഞ്ചാബ് മേഖലയിലെ ഗുരുദാസ്പൂർ ജില്ലയിലൂടെയാണ് കശ്മീരിനെ ഇന്ത്യയുമായി ബന്ധിപ്പിച്ചിരുന്നത്. എന്നിരുന്നാലും, അതിന്റെ ജനസംഖ്യയിൽ 77% മുസ്ലീങ്ങളായിരുന്നു, അത് പിന്നീട് പാകിസ്ഥാനായി മാറിയ പ്രദേശവുമായും ഒരു അതിർത്തി പങ്കിട്ടു. അതിന്റെ സാമ്പത്തിക പ്രവർത്തനത്തിന്റെ ഒരു പ്രധാന ഭാഗം ഝലം നദിയിൽ പാക്കിസ്ഥാനിലെ പഞ്ചാബ് പ്രദേശത്തോടൊപ്പമാണ് നടന്നത്. 1947 ഓഗസ്റ്റിൽ കശ്മീരിലെ മഹാരാജാവായിരുന്ന ഗുലാബ് സിംഗിന്റെ പിൻഗാമി ഹരി സിംഗ്, വ്യാപാരവും ആശയവിനിമയവും സുഗമമാക്കുന്നതിന് പാകിസ്ഥാനുമായി ഒരു "സ്ഥിര കരാറിൽ" ഒപ്പുവച്ചിരുന്നു. ചരിത്രകാരനായ ബർട്ടൺ സ്റ്റൈൻ പറയുന്നതനുസരിച്ച്,"ബ്രിട്ടീഷ് പരമാധികാരം അവസാനിക്കുമ്പോൾ അദ്ദേഹം പാകിസ്ഥാനിലേക്ക് ചേരുമെന്ന് പ്രതീക്ഷിച്ചിരുന്നു. അദ്ദേഹം ഇത് ചെയ്യാൻ മടിച്ചപ്പോൾ, പാകിസ്ഥാൻ അതിന്റെ ഭരണാധികാരിയെ ഭയപ്പെടുത്തി കീഴടങ്ങാൻ ഒരു ഗറില്ല ആക്രമണം നടത്തി. അതിനുപകരം മഹാരാജാവ് മൗണ്ട് ബാറ്റണോട് സഹായത്തിനായി അപേക്ഷിച്ചു, ഇന്ത്യയുടെ ഗവർണർ ജനറൽ ഇന്ത്യയിലേക്ക് ചേരാനുള്ള വ്യവസ്ഥയിൽ സഹായിക്കാമെന്ന് സമ്മതിച്ചു. തുടർന്ന് ഇന്ത്യൻ പട്ടാളക്കാർ കശ്മീരിൽ പ്രവേശിച്ച് പാകിസ്ഥാൻ സ്‌പോൺസർ ചെയ്‌ത ക്രമക്കേടുകളെ സംസ്ഥാനത്തിന്റെ ഒരു ചെറിയ ഭാഗത്തുനിന്നൊഴികെ മറ്റെല്ലായിടത്തുനിന്നും തുരത്തി. തുടർന്നാണ് സംഘർഷത്തിന് മധ്യസ്ഥത വഹിക്കാൻ ഐക്യരാഷ്ട്രസഭയെ ക്ഷണിച്ചത്. കശ്മീരികളുടെ അഭിപ്രായം ഉറപ്പാക്കണമെന്ന് യുഎൻ മിഷൻ നിർബന്ധിച്ചു, അതേസമയം സംസ്ഥാനം മുഴുവനും ക്രമക്കേടുകളിൽ നിന്ന് നീക്കം ചെയ്യുന്നതുവരെ ഒരു ജനഹിതപരിശോധന നടത്താനാവില്ലെന്ന് ഇന്ത്യ ശഠിച്ചു." 1948-ന്റെ അവസാന നാളുകളിൽ, യുഎൻ ആഭിമുഖ്യത്തിൽ ഒരു വെടിനിർത്തൽ കരാറിൽ ഏർപ്പെട്ടു. എന്നിരുന്നാലും, യുഎൻ ആവശ്യപ്പെട്ട ജനഹിതപരിശോധന ഒരിക്കലും നടത്താത്തതിനാൽ, ഇന്ത്യയും പാകിസ്ഥാനും തമ്മിലുള്ള ബന്ധം വഷളാവുകയും, ഒടുവിൽ 1965 ലും 1999 ലും കശ്മീരിനെച്ചൊല്ലി രണ്ട് യുദ്ധങ്ങൾക്കുകൂടി കാരണമാവുകയും ചെയ്തു.